Txori erakusketa laugarrenez - Sakana - Guaixe.eus\nTxori erakusketa laugarrenez\nGuaixe 2020-01-10 12:16\nFrontoia txoriz beteko da.\nIgandean, 09:00etatik 14:00etara, frontoian. Milatik gora hegazti ikusteko aukera izanen da.\nKanarioak, kardamiruak, bermelloiak, gailupak, perikitoak, rosellak, agapernisak… eta beste arraza mordo bateko hegaztiak ikusteko aukera eskainiko du IV. Olatzagutiko Txori Erakusketak eta Trukaketak igande goizean. Aralar mendia Ornitologia Elkarteak antolatu du erakusketa. Bertako kide da Juan Carlos Mateos Garzia iturmendiarra eta laugarren edizioa dutela aipatuta halaxe laburbildu digu erakusketa-trukaketaren historia: “bazkide olaztiar baten ideia izan zen. Aurrenekoa kontu handiz antolatu genuen, abentura bat baitzen. Funtzionatu zuen eta jendea joan zen. Bigarrenak jende gehiago erakarri zuen. Eta joan den urtean gainezka egin zuen”.\nAzken edizioko esperientziagatik 100 eta 150 txori hazle artean biltzea espero dute. Eta haiek hainbat arrazatako 1.000 edo 1.500 hegazti jarriko dituzte ikusgai Olatzagutiko udal pilotalekuan. “Joan den urtean baino mahai gehiago jarriko ditugu”. Izan ere, Gijon, Ávila, Bartzelona, Zaragoza, Errioxa, Burgos eta Hego Euskal Herriko txori hazleak espero dituzte. Bisitariek txoriak ikusi eta haiek miretsi eta hazleei galderak egiteko aukera izanen dute.\nHala ere, trukaketa izanen da tarterik garrantzitsuena. Mateosek azaldu digunez, “hazle bakoitzak gauza jakin bat bilatzen du hegaztietan, nork bere hazteko modua baitu. Trukeak egiteko ez du balio argazkiak trukatzeak. Hegaztiak aurrez aurre ikusi behar dira. Eta, hala ere, batzuetan bilatzen ari zarena ez duzu opatzen”. Trukaketak hazlearen hegaztiak genetikoki berritzeko ere baliagarriak direla aipatu digu. Igandean ikusgai izanen diren hegazti guztiek federazioaren eraztuna izan beharko dute jarrita. Erakusketa-trukaketak Olatzagutiko Udalaren eta Nafarroako Gobernuaren laguntza dute antolatzaileek, “haien parte-hartzerik gabe ezin izanen litzateke antolatu”.\nAralar mendia Ornitologia Elkartea\nGipuzkoako eta Nafarroako 14 txori hazlek osatzen dutelako hartu zuten mendiaren izena elkartearendako. 2012an sortu zuten elkartea. Urte hartan zaletu talde bat elkarrekin Almeriara joan zen, Munduko eta Espainiako txapelketetan parte hartzera. Bidaian aipatutako ideia gero gauzatu egin zuten, ornitologia sustatu asmoz. Kideen artean aipatutako Mateosez aparte beste hiru txori hazle olaztiar daude. Iruñea, Zumarraga, Ezkio edota Villabonakoak ere badaude elkartean. www.soaralar.es web orriaren bidez jarri daiteke haiekin harremanetan.\nGizartea Iturmendi Olazti\nOrnitologia ezagutzeko aukera\nGuaixe 2018 urt 15 Olazti\nRaul Lopez: "200 kanario inguru izango ditut"\nErkuden Ruiz Barroso 2015 aza 13 Olazti\nRaul Lopez “Patxu”, Olaztiko kanario hazlea.


Mark Twain 1835eko azaroaren 30ean jaio zen, Floridan, Missouri. Haurra zela, familia herri txiki batera joan zen bizitzera, Mississippi ibaiaren ertzean, eta han igaro zuen Clemensek bere haurtzaroa, ibai inguruko bizitzak liluratuta eta gogorkeriak asaldatuta : lurrunontziak eta almadia handiak ibaian zehar igarotzen ikusten, eta baita ontziotako jendakia ere : jokalari profesionalak, zamaketariak eta almadiari txiroak, trebeak ukabila, edo labana, edo pistola erabiltzen . Mississippik arrasto nabarmena utzi zuen Twainen bizitzan, eta haren bitartez, baita amerikarren irudimenean ere, inguru hartan kokatu baitzituen Twainek bere eleberri entzutetsuenak.\n1847an, hamaika urte zituela, aita hil zitzaion, eta lanean hasi zen. Era askotako ogibidetan aritu zen harrezkero : mandatuak egiten, dendari, errementariko laguntzaile, inprimategian aprendiz, eta ofizial gero, umorezko lantxo laburrak idazten anaia Orionen egunkarirako, tipografo gisa egunkariz egunkari, Saint Louisen, New Yorken eta Philadelphian (1853), eta Keoku-n (Iowa) (1854-1856), Mississippin ontzi pilotu ikasten, eta ikasi ondoren bere kabuz, zenbait urtez, harik eta 1861ean gerra zibilak ibaiko trafikoa eten zuen arte.\n186leko udaberrian konfenderatuen milizian zenbait aste igaro ondoren, Nevadara joan zen anaia Orionekin, eta mearen eta zuraren espekulazioan lehenbizi, eta urre eta zilar bilatzaile gero, arrakasta handirik gabe aritu ondoren, Virginiako egunkari baterako idazten hasi zen. Han hartu zuen Mark Twain izena (ibaiko marinelen hizkeran urak bi besabeteko sakonera zuela adierazteko erabiltzen zen «mark twairn» hitza), eta izengoiti horren azpian argitaratu zuen, New Yorken, 1865ean, bere lehenengo kontakizun liburua, arrakasta handiarekin, bai erabiltzen zuen hizkuntza arruntarengatik bai herri kontakizun batean oinarrituta egoteagatik : The celebrated jumping frog of Calaveras County (1865, Calaveras konterriko igel saltokari ospetsua).\nBidaiak eta literaturako lehen urratsak\n1866an, Pacific Steamboat Company-k San Francisco eta Honoluluren arteko bidaiari zerbitzua inauguratu zuenean, Twain The Sacramento Union egunkariko berriemaile gisa ontziratu zen. Bidaiari buruz idatzi zituen artikuluak eta eman zituen hitzaldiak berehalako eta berealdiko arrakasta izan zutenez, Californiako Alta California egunkariko berriemaile gisa bidali zuten hurrena, "munduari bira emanez gutunak idazteko", egunkariak iragartzen zuen bezala, New Yorkera Panamako kanalean zehar, eta Europara eta Lurralde Santura gero.\nEta hala, Alta California eta New York Tribua egunkarietara bidalitako gutun haiek berehala irakurleen arreta bereganatu zuten, eta, Twain egunkari irakurleen idazle gogokoena bihurtu zenez gero, liburuan argitaratu ziren, ThelnnocentsAbroad (1869, Inozoak atzerrian) titulupean. Umore handiz eta behatzaile finaren zorroztasunez, ikusi eta sentitu behar duten guztia gida liburuetan ikasten duten turistak satirizatzen zituen liburu horretan, eta karikaturagile onen trebetasunez, agerian utzi zituen, marra azkar gutxi batzuekin, bere garaiko amerikartasunaren ezaugarriak : uste osoa etorkizunean, baikortasun adoretsua, aberastasuna bizitzaren oinarri gisa, eta tolesgabetasun guztiz puritanoa.\n1870ean berriz hasi zen hitzaldiak ematen eta gertaera irrigarri sinesgaitzen kontakizunarekin entzuleak liluratzen. 1871ko irailean, Olivia Langdon-ekin ezkondu berritan, Hartfordera (Connecticut) joan zen bizitzera, etxe bat eginarazi zuen han, eta hantxe hasi zuen, hitzaldiz hitzaldi ibiltzetik geratzen zitzaizkion tarteetan, bere bizitzako aldi zoriontsuena eta emankorrena, hogei urtean zehar.\nMark Twainen bi maisulanak: Tom Sawyer eta Huckleberry Finnen abenturak\nGarai hartan Twainek Bret Harte (1836- 1902) eta William Howells (1837-1920) bezalako idazleak eta intelektualak ezagutu zituen, bere bokazioa sendotzen eta garbitzen lagundu ziotenak. Bien bitartean, bere bizilagun Charles Dudley Warner-ekin batera, finantzako eta politikako azpijokoari eta ustelkeriari buruzko satira bat idatzi zuen, Tbe gilded age (1873, Urrezko aroa).\nTwainek, arrakasta handiz, hitzaldiak ematen jarraitu zuen Estatu Batuetan eta, 1872 eta 1873 urteetan, Ingalaterran, entzuleak liluratuz bere satira komikoekin eta gehiegikeria bitxiekin. Handik gutxira haurtzaroko lagunei idatzi zien Hannibalen bizitako garaiko oroitzapenak bidal ziezaizkioten, eta bere eleberri famatuenak eta hoberenak idatzi zituen : TheAdventures of Tom Sauyer (1876, Tom Sauyer-en balentriak, G. Etxeberriak euskaratua) eta The Adventures of HuckleberryFinn (1884, HuckleberryFinnen abenturak, Aintzane Ibarzabalek euskaratua) . Tituluek adierazten duten bezala, hainbat arazori -dramatikoak batzuk, dibertigarriak beste batzuk- aurre egin behar dioten bi mutilen abenturak kontatzen dira liburuotan ; aldi berean garai hartako arazoak agertzen dira atze oihal gisa : arrazakeria, gerra zibila, klase gatazkak.\nTom Sawyer liburuak Mississippi ibaiaren ertzeko herri bateko eta herriko biztanleen gerra zibilaren aurreko bizimodua gogorarazten eta berregiten du oroiminez, protagonista nagusi Tom Sawyerren umore biziaz gozatuz min hori. Tom ez zen garai hartako igandetako katekesiko kontakizunetan azaltzen ziren moral eredugarriko mutil horietako bat, mutil "normalago" bat baizik, bihurria eta arduragabea, haina bihotz onekoa. Mutil bihurriaren eta haren lagunen irudi egiantzeko horrexek liluratu eta erakarri zituen garai hartako irakurleak, hala gazteak nola helduak.\nBaina Huckleberry Finn da, gehienen arabera, Twainen libururik hoberena, eta Estatu Batuetako literaturaren historiako eleberri aipagarrienetako bat ere. Liburuko narratzailea Huck izeneko gazte bat da, herriko mozkorraren semea, hezigabea, sineskeriatsua eta sinesbera, baina berezko argitasuna duena, alaitasun kutsakorra eta gogo zabaltasuna, eta garrantziko kontuetan erabaki zuzenak hartzeko sen berezia.\nBere etxeko hitz egiteko modu axolakabe eta zaharra ezin hobeto egokitua dago liburuko gertaldietako deskripzio zehatzetara eta poetikoetara, pertsonaien irudikatze bizietara, eta azalpen narratiboetara, umore handiz eta ironia sotilez, gainera.\nAita mozkorrarengandik eta bera "zibilizatu" nahian dabilen Douglas alargunarengandik ihesi, Huckek, lagun batekin batera, ihes egindako esklabo Jimekin batera, Mississippi ibaian behera abiatzen da baltsa batean. Bidaian zehar Huckek era askotako taldetako kideak topatzen ditu, halako moduan non liburua ibaian edo ibai ertzean bizi diren klase guztien ispilu garbia baita.\nKontakizuna ibaiaren eta ibai inguruen deskripzio idilikoez hornitua dago eta Hucken poz kutsakorrak eta umore bizi zorrotzak gozatua etengabe. Nolanahi ere, baltsan eta ibaian bizi den idilio natural moduko hori gorabehera, Huck eta bere laguna gizartearen bortxakeriari aurre egin beharrean dira etengabe, ibaian behera doazela topatzen dituzten hiri txikietan girotuta dauden pasarteetan . Izan ere, Mark Twainen azkeneko urteetako beste lan askotan bezala, gizakiaren gizakiarenganako ankerkeria da eleberriaren hari nagusia. Huckleberryren hizkera, eta gainerako pertsonaiek erabiltzen duten dialektu sorta liluragarria (hasi Jimengandik eta baltsara igotzen diren bi iruzurtienganaino) hizkuntza literario amerikar herri bat bezala itxuratu ziren, artean idatzita jaso gabe zegoen Amerika horren sentiberatasun, adin eta egoera sozial desberdinen ispilu gisa.\nAzkeneko urteak : finantza arazoak eta gizatasunari buruzko ezkortasuna\nBi maisulan handi horien bitarteko aldian beste hiru liburu moldatu zituen, A Tramp Abroad (1880, Arlote bat atzerrian), 1878 urtean familiarekin Europara egin zuen bidaiari buruzkoa, The Prince and the Pauper eleberria (1881, Printzea eta eskalea, J.\nZabaletak euskaratua), eta Life on the Mississippi (1883, Bizitza Mississippin), Mississippin ontzi pilotu ibilitako garaia gogoraraziz ostera. Gero, generoz erabat aldatuz, historia fikziozko eleberri bat idatzi zuen, Erdi Arora itzuli bat eginez : A Connecticut yanquee in King Arthur's court (1889, Yanki bat Arturo erregearen gortean) ; abenturaz abentura dabilen estatu batuar baten bidez, Twainek amerikarren tolesgabetasuna monarkia sineskeriatsu eta ezgauza baten aurrez aurre jarri zuen. Ordurako Twain oso pertsona ezaguna zen, munduan leku askotan izanak eta bere hitzaldietan eta liburuetan jende arruntaren hizkera xarma handiz eta gizatasunez erabiltzeak eman zioten ospeagatik . Hala ere, bera gero eta ezkorrago agertzen zen gizatasunaren aurrean, eta erdeinuz hitz egiten zuen gizakiaz : eboluzioak porrot egin zuen, esaten zuen, gizakia agertu zenean, hura zelako deabru bihotza zuen bakarra animalien erreinu osoan.\n1890 aldera espekulaziozko merkataritza eragiketetan jardun zuen berriro, arrakastarik gabe, eta Hartfordeko etxea itxita, Europara aldegin zuen familiarekin. Berenegozioen ardura lagun baten eskuetan utzita, idazteari ekin zion ostera, bizibidea ateratzeko, eta besteak beste, gizarte kritika zorrotz bat, The Tragedy of Pudd'nhead Wilson (1894, Wilson astakirtenaren tragedia), eta munduan zehar egindako hitzaldien kontakizun liburu bat, Following the equator (1897, Ekuatoreari jarraituz), argitaratu zituen. 1900ean The man that corrupted Hadleyburg (Hadleyburg usteldu zuen gizona) atera zuen eta urtearen amaieran Estatu Batuetara itzuli zen, alabetako bat galduta ordurako, eta emaztea gaixorik.\nEstatu Batuetan oso harrera beroa egin zioten, porrota ekonomikoari aurre egin eta zor guztiak ordaintzeko gauza izan zen gizon baten gisa. New Yorken bizi izan zen, ohore handitan eta handikien itzalpean, baina hala ere zintzotasunez eta garraztasunez hitz egiten jarraitu zuen, inperialismoaren eta giza zuriaren gehiegikeriak salatuz.\n1903an Florentziara (Italia) joan zen bizitzera . Emaztea handik sei hilabetera hil zitzaion eta Twainek are gordinago azaldu zituen bere oinazea, bakardadea eta gizatasunari buruzko ezkortasuna hurrengo eta azken lanetan : What is Mana (1906, Zer da gizona?), The Mysterious Stranger (1916, Arrotz misteriotsua). 1906an bere autobiografia idazten hasi zen, baina bukatu baino lehen hil zen, 1910eko azaroaren 2lean, Redding-en, Connecticut.


Euskadi Saltoki-Bonua kanpainara atxikitu da Hondarribia - Noticias de Gipuzkoa\nEuskadi Saltoki-Bonua kanpainara atxikitu da Hondarribia\njon guezala 24.10.2020 | 01:27\nHondarribiko San Pedro kalea, tokiko ostalaritza eta merkataritza sektoreen erdiguneetako bat.\nhondarribia – Euskadi Saltoki-Bonua kanpainararen baitan, Hondarribiko Udalak 300.000 euro bideratuko ditu hiriko establezimenduetan kontsumoa sustatzeko: 150.000 euro merkataritza eta ostalaritzarako eta kopuru berdina turismo sektorerako.\nTxomin Sagarzazu alkateak pandemiak azken hilabetean hiriko ehun ekonomiakoan izan duen eragin handia nabarmendu zuen atzo. "Uste dut oro har uda behintzat nahiko ondo joan zela aipatu dezakegula, baina udazkenaz ez gara hori jasotzen ari", adierazi zuen alkateak. Ildo horretan, Udalak eta beste administrazio publikoak hori arintzen laguntzeko zenbait pauso eman dituztela gogorarazi zuen Sagarzazuk. Bonu kanpaina hau, Foru Aldundiarekin eta Eusko Jaurlaritzarekin batera antolatzen dena eta hiriburuetako udalek eta Eudelek babesten dutena, pausu horietako bat da, euskal administrazio ezberdinak "norabide berdinean arraunean" ari direlaren froga, Sagarzazurentzat.\nAlkateak azpimarratu zuenez, programaren helburua Hondarribiko establezimenduetan kontsumoa sustatzea da, beren jarduerari eusten laguntzeko. "Badakigu une gogorrak direla, horregatik, Udalak kanpainarekin bat egiten du, kontsumorako pizgarri izan dadin eta gure hiria bizirik iraun dezan", amaitu zuen Sagarzazuk.\nKanpainari buruzko xehetasunak Serranok eman zituen eta, lehen fase batean, ekimenean parte har-tzeko hiriko establezimenduek izena eman beharko dutela azaldu zuen. Bonuak erabili ahal izateko saltokientzako inskripzio epea pasa den urriaren 6ean hasi zen eta datorren asteartean, hilak 27, itxiko da. Hori egiteko, Hondarribiko merkatariek eta ostalariek Eusko Jaurlaritzaren plataformara jo beharko dute (euskadi.eus webgunean) eta bertan atxikitze-formularioa bete beharko dute. Hala ere, bilaketa errazteko, kanpainan izena emateko erabili behar diren esteka zehatzak udal webgunean (hondarribia.eus) aurkitu daitezke. Momentuz, programara hiriko 45 saltoki atxikitu dira.\nBonuak urriaren 28an jarriko dira eskuragai eta datorren astean zehar Udalak beste komunikazio kanpaina bat abiatuko du, aldi honetan hiritarrei zuzenduta, deskontuak lortzen hasi daitezen. Horretarako, hondarribiarrek atxikitako txikizkako merkataritza establezimenduetan ondasunak erosteko dirulaguntzak erosi beharko dituzte, bertan eskuragarri egongo den deskontu-bonu mota bakarraren bidez. Horietako bakoitza hamar euroko deskontu-bonu bat izango da, eta atxikitako establezimenduetan egiten diren 30 euroko edo gehiagoko erosketetan aplikatuko da.\nbaldintzak Erabiltzaile bakoitzak gehienez lau bonu erosteko aukera izango du, guztira 40 euroko deskontua lortuz, eta establezimendu bakar batean edo bat baino gehiagotan erabili ahalko dira. Saltokiek pertsona fisiko onuradunaren datuekin beteko dituzte bonuak, gehienez lau erabiltzen direla zihurtatzeko. Azkenik, deskontuak urriaren 28tik abenduaren 31ra egindako erosketetan erabili ahal izango dira.\nDeskontu-bonuak establezimenduek beraiek aplikatuko dituzte, erosketa egiten duten pertsonak identifikatu, eta Euskal Autonomia Erkidegoan bizi direla egiaztatu ondoren; hau da, Gipuzkoako, Arabako edo Bizkaiko eta hemezortzi urtetik gora dituen edonork Hondarribiko bonuak eskuratzeko aukera izango du.\nBonuen onuradunek hamar euroko lau deskontu lortzeko aukera izango dute Hondarribiko programara atxikitutako saltokietan\nAdimen desgaitasuna duten 100 pertsona eta 426 atzegizale daude Urola Kostan.\nGripearen kontrako kanpaina abian da Itsas Etxean.


«Erraustegia: 2051ra arteko zorra» - Tolosaldeko Ataria.\n«Erraustegia: 2051ra arteko zorra»\nPlanta eraikitzeko kontratua esleitu dute gaur goizen; protesta egiten ari dira Donostiako Gipuzkoa plazan.\nIrudian, Aiztondoko Errausketaren Aurkako plataformako kideak.\nGipuzkoako Hondakinen Kontsortzioak (GHK) egingo duen batzarrean onartu da ofizialki erraustegiko lanak zein enpresa talderi esleituko zaizkion.\nErrausketaren Aurkako Mugimenduak, eta bertako kide den Aiztondoko plataformak Gipuzkoako Foru Aldundiaren aurrean protesta egiten ari dira.\nUdalentzat zama ekonomikoa\nEgun hauetan Aiztondoko plataformak 11.000 informazio orri banatu ditu eskualdeko etxeetan. Bertan adierazten dutenez, asteartean «kontratista pribatuen esku utziko dituzte hondakinak eta 35 urtez Gipuzkoako ekonomia hipotekatu». Egin dituzten kalkuluen arabera, 1.500 milioi euro pagatu beharko dituzte gipuzkoarrek –horietatik ia 66 milioi Tolosaldeko herritarrek–.\nAzpiegitura eraiki eta kudeatzeko kontratua «blindatua» dela uste dute errausketaren aurkakoek eta 2051. urtera arte «lotzen» dituela gipuzkoarrak. Horretarako adibideak eman dituzte eskuorrian: «Askoz prezio edo sistema hobeak aurkituta ere udalek ezingo dizkiote hondakinak beste inori saldu».\nPlataformaren esanetan, kontratu horren konplimendua «lehentasunezkoa» izango da, «beste edozein gasturen aurretik, izan gastu sozialak edo beste». Udalen batek kontratu horren kuotaren bat ordaintzen ez badu, diputazioak bere diru iturrietatik «deskontatuko» diola dio plataformak, eta udal horrek ezingo duela aurrekonturik onartu, «baldin eta GHK-k ez badu segurtatzen errausketaren urteko ordainketak lehentasunez lotuta daudela».\nAzken aste hauetan, udal batzuk GHK hondakinen kontsortziotik ateratzeko aukera aztertzen aritu direla zabaldu da. Erraustegiaren Aurkako Mugimenduaren esanetan, «kontratua sinatutakoan udalen batek GHK-tik irten nahi badu, 2051 urtera arte, erraustegiagatik onartutako kostua eta alde egiteagatik beste udalei eragindako gastua ordaindu beharko ditu».\nGipuzkoako udal guztiek urtero ordaindu beharko duten kuota «ia-ia eskotean» izango dela nabarmendu dute errausketaren aurkakoek. «Kuota horren zenbatekoa, %85 biztanleen arabera eta %15 bakoitzak sortzen duen zaborraren arabera kalkulatuko da. Beraz, hondakin gutxien sortzen dutenek proportzioan askoz garestiago pagatuko dute».\nAiztondoko Errausketaren Aurkako plataformak, «erraustegiak, heriotza eta zorra dakarrela» uste du eta Gipuzkoako udalak zorpetuta utziko dituela 2051. urtera arte. Erraustegia «hondamendi ekonomikoarekin» lotu dute. Horregatik deitu dute hurrengo astearteko protesta Erraustegia=heriotza eta zorra, ez gure izenean! lelopean. Asteartean, eguerdian aldundiaren atarian egin dute hitzordua.\nErraustegiaren lanak adjudikatu ditu GHK-k, protesten artean\nUrak gaztetu du plenoa\n'Ongi etorri, mundura!' (Zesarea bidez) anbune\nAralarko pistei buruz parte hartze prozesua abiatzeko eskatu dute Gipuzkoako mendi elkarteek\n[GUTUNA] Lurra iraintzen duenak bere burua iraintzen du\nEskola Agenda 21ean aurten ura aztergai\nLandarlanek dio Aralarren inguruan patronatuan eta mankomunitatean "erabaki okerrak" hartu direla\nExotikoak eta inbaditzaileak Bazka xamurraren bila\nMatendu egin da gaikako bilketa\nSinadura bilketa jarri du abian Aralar Bizirik plataformak\n80 lagun bildu ditu Aralar Bizirik elkartearen martxak\nAralarren behorrak epez kanpo daudela salatu dute\nMendi ibilaldia antolatu du Aralar Bizirik plataformak Goroskintxuko pista berrira\nBatzar Nagusietan ez da eratuko Aralarri buruzko talde txostengilea\nLandarlan elkarteak Arartekoari kexa helarazi dio Aralarko Goroskintxuko pistari buruz


Vred - Wikipedia, entziklopedia askea.\n50°23′38″N 3°13′53″E / 50.3939°N 3.2314°E / 50.3939; 3.231450°23′38″N 3°13′53″E / 50.3939°N 3.2314°E / 50.3939; 3.2314\nMarchiennes, Pecquencourt eta Rieulay\n704 (%51.9) 671 (%49.4)\nVred Frantziako udalerria da, Nord departamenduan dagoena, Frantzia Garaia eskualdean. 2013an 1.407 biztanle zituen.\n2007an Vred udalerrian erroldatutako biztanleak 1.407 ziren. Familiak 502 ziren, horien artean 112 pertsona bakarrekoak ziren (40 bakarrik bizi ziren gizonak eta 72 bakarrik bizi ziren emakumeak), 135 seme-alabarik gabeko familiak ziren, 223 seme-alabak dituzten bikoteak ziren eta 32 seme-alabak dituzten guraso-bakarreko familiak ziren.\n2007an 568 etxebizitza zeuden, 528 familiaren etxebizitza nagusia ziren eta 40 hutsik zeuden. Etxebizitza guzti hauek 567etxeak ziren. 528 etxebizitza nagusietatik 472 bere jabearen bizilekua ziren, 47 alokairuan okupaturik zeuden eta 9 doan lagata zeuden; 2 etxek gela bat zuten, 11 etxek bi zituzten, 37 etxek hiru zituzten, 114 etxek lau zituzten eta 364 etxek bost zituzten. 387 etxek euren parking plaza propioa zuten azpian. 192 etxetan ibilgailu bat zegoen eta 248 etxetan bat baino gehiago zituzten.\nVred udalerriko biztanleria-piramidea 2009an .\n2007an lan egiteko adina zuten pertsonak 890 ziren, horien artean 625 aktiboak ziren eta 265 inaktiboak ziren. 625 pertsona aktiboetatik 544 lanean zeuden (303 gizon eta 241 emakume) eta 82 langabezian zeuden (39 gizon eta 43 emakume). 265 pertsona inaktiboetatik 64 erretiraturik zeuden, 92 ikasten zeuden eta 109 "bestelako inaktibo" gisa sailkaturik zeuden.\n2009an Vred udalerrian 519 unitate fiskal zeuden, 1.355,5 pertsonek osaturik. Pertsona bakoitzeko diru-sarrera fiskalaren mediana urteko 17.513 euro zen.\n2007an zeuden 37 komertzioetatik, 3 bestelako produktu industrialen fabrikazioko enpresak ziren, 5 eraikuntza enpresak ziren, 9 ibilgailuen saltze eta konpontze enpresak ziren, 2 garraio enpresak ziren, 2 ostalaritza eta jatetxe enpresak ziren, 5 higiezinen enpresak ziren, 4 zerbitzu enpresak ziren, 3 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 1 iturgina, 2 eraikuntza enpresak, 1 ile apaindegia eta 2 higiezinen agentziak.\n2000. urtean Vred udalerrian 3 nekazaritza-ustiategi zeuden.\nRieulay (2,3 km)\nMarchiennes (3,7 km)\nLallaing (4,5 km)\nMontigny-en-Ostrevent (4,6 km)\nBouvignies (4,8 km)\nÉcaillon (4,8 km)\nFlines-lez-Raches (5,0 km)\nSomain (5,3 km)\nWandignies-Hamage (5,9 km)\nFenain (6,0 km)\nBNF: 15267200p (data)


Nafarrek Espainiako batez bestekoa baino % 50 paper eta kartoi gehiago birziklatu zuten 2013an\nnafarrek Espainiako batez bestekoa baino ehuneko 50 gehiago birziklatzen dute\nNafarrek Espainiako batez bestekoa baino % 50 paper eta kartoi gehiago birziklatu zuten 2013an osteguna, 2014.eko urriak 30\nPertsona bakoitzak 32,2 kilo laga zuen batez beste edukiontzi urdinean\nNafarrek Espainiako batez bestekoa baino % 50 paper eta kartoi gehiago birziklatu zuten 2013an; urte horretan, pertsona bakoitzak 32,2 kilo laga zuen edukiontzi urdinean.\nForu Komunitateak Estatuko batez bestekoa ere zapi puntutan gainditzen du ontzi arinetan (plastikoa, metala eta brikak). Izan ere, 19,6 kilo bildu ziren pertsonako edukiontzi horian, Nafarroako Gobernuak eta Ecoembesek emandako datuen arabera; azken erakunde horrek ingurumena zaintzen du Espainiako etxeko ontziak birziklatuz eta ekodiseinatuz. Hori guztia aintzat hartuta, guztira etxeko ontzien 19.115 tona laga dira edukiontzi hori eta urdinetan.\nBilketa hori Foru Komunitatean banatutako 13.687 edukiontzi hori eta urdinetan egin zen, 2012an baino 632 edukiontzi gehiagotan.\nInpropioen ehunekoan, hau da, edukiontzi horian gaizki lagatako hondakinak, nafarrek ere birziklapenarekiko eta ingurunearen babesarekiko kontzientziazio-maila handiagoa dute; izan ere, hondakin-mota hori % 22,3koa zen, 2012ko zifra baino hiru puntu gutxiago, eta Estatuko batez bestekoaren azpitik (% 30).\nGainera, alde horretatik, Foru Komunitateko herritarrek birziklapenarekiko erakutsitako sentsibilitatea nabarmendu behar da, hamar pertsonatatik bederatzik baieztatzen baitu egunero bereizten dituela ontzi guztiak, Ecoembesek biztanleen ohitura eta jokabideen azterketari buruz egindako azken txostenaren arabera


16 « maiatza « 2019 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 16 maiatza 2019 17:15\nPrentsaurrekoa. Jon Gorosperen ‘Metropolis’ eta Raquel Asensiren ‘Inadaptada Resistencia’ erakusketak aurkeztea\nParte hartzaileak. Kultura, Hezkuntza eta Kirol zinegotzi Estibaliz Canto; UPV/EHUko Arte Ederren Fakultateko dekano Arantza Lauzirika; eta Raquel Asensi eta Jon Gorospe artistak\nEguna. Ostirala, maiatzak 17\nTokia. Montehermoso Kuturunea, Ortuño aretoa\nPrentsaurrekoa. ‘James Brown Tribute’ antzezlana aurkeztea\nParte hartzaileak. Lluc Fruitos (dantzaria, koreografoa eta zuzendari artistikoa); eta Clara Pons (dantzaria eta koreografoa)\nAlkatea Euroligako enbaxadoreek Plaza Berrian egingo duten exhibizio partidara hurbilduko da.\nTokia. Plaza Berria.\nNagusiek eta gaztetxoek zurrumurruen kontrako estrategiaren lekukoa hartuko dute hirian\nZurrumurruen aurkako sareak, 9 eta 12 urte bitarteko neskez osatutako taldeaz gain, adinekoentzako zentro soziokulturaletako pertsonez osatutako beste bat ere eratuko du aurten, eta ekintzak antolatuko ditu gazteentzako aisialdirako programa eta jardueretan\nPertsona nagusiek eta gaztetxoek hartuko dute aurten hiritarren laguntza eta engaiamendua oinarri hartuta Udala 2017az geroztik sortzen ari den zurrumurruen kontrako sarearen lekukoa. Bizikidetza eta Aniztasun Zerbitzuaren 2019rako helburua ZKEa jende-multzo desberdinetan zabaltzea eta ezartzea da, Gasteizen zurrumurruen kontrako pertsona eta erakundeek osatzen duten sarea hedatzeko.\nIldo horretan, Gasteizko Udaleko Adinekoen Zerbitzuak 2018tik darama urratsak ematean ZKEa zabaltzeko eta ezartzeko. Besteak beste, adinekoentzako zentro soziokulturaletako eta Adinekoen Zerbitzuko teknikariek zurrumurruen kontrako oinarrizko prestakuntza jaso zuten 2018an, eta, AZSKek, batzordeen bidez, kafe-solasaldiak antolatu dituzte zentro batzuetan, adibidez, Aranekoan eta Txagorritxukoan. 2019rako helburua hiriko adineko pertsonek osatuko duten zurrumurruen aurkako ekintza taldea sortzea da. Horretarako, fase hauek ezarri dira:\nEstrategia ezagutzeko hitzaldiak, Gizarte eta Kultura Antropologian Doktorea, irakaslea eta hedabideetako kolaboratzailea den Jesús Prietoren eskutik (maiatzaren 10etik 29ra 4 zentro soziokulturaletan).\nZurrumurruen kontrako oinarrizko prestakuntza: 4 saiotan banatuko da ekainean zehar. Hona hemen prestatzaileak:\nsaioa: Gorka Moreno. Immigrazioaren Euskal Behatokiko (Ikuspegi) zuzendaria.\nsaioa: Andrea Ruiz Balzola antropologo, irakasle eta ikertzailea.\neta 4. saioak: Asier Gallastegi aholkulari, prestatzaile eta coach-a. Gizarte- eta komunitate-ekintzan aditua.\nAzken saioa biribiltzeko zurrumurruen aurkako agente batek eta Amekadi elkartekoek –2017tik gaur arte beren ardura izan da udalerriko zurrumurruen kontrako agente-sarea bideratzea– hartuko dute hitza. Azken horiek sarearen funtzionamendu praktikoaren eta sareko agente izatearen esperientzia pertsonalaren berri emango dute.\nZurrumurruen kontrako ekintza taldea sortzea eta martxan jartzea: iraila.\nZurrumurruen kontrako ekintzak diseinatu eta gauzatzea, adinekoentzako zentro soziokulturaletako batzordeekin elkarlanean ZKEa zabaltzen jarraitzeko.\nGainera, Zurrumurruen kontrako estrategia Gasteizko haur eta gazteen artean zabaltzeko ere lanean dihardu Bizikidetza Zerbitzuak.\n2018an egin zen Gazteria Zerbitzuarekiko lehen kontaktua; hortik sortu ziren ZKE jende-multzo horretan ezartzen hasteko erabakia eta lehen ekintzatxoa: zerbitzuak urtero antolatzen dituen Gazteria Jardunaldien barruan sare sozialetako zurrumurruei eta esamesei buruzko hitzaldi bat egin zen.\nEsparru horretan, lan-ildo hauek ezarri dira 2019rako:\nSalburuko Kaleko Heziketarako programa\nGizarte-etxe horretako kaleko hezitzaileek proposatuta eta Bizikidetza eta Aniztasun Zerbitzuarekin elkarlanean “SAL-zurrumurru-BURUAN” izeneko esperientzia pilotua egingo da. Horretan, Salburuko Kaleko Heziketarako Programan buru-belarri sartuta dabilen 9 eta 12 urte bitarteko neska-talde batek oinarrizko zurrumurruen kontrako prestakuntza jasoko du hiru saiotan (maiatzaren 13an eta 20an, eta ekainaren 17an), eta, ondoren, ekintza-talde bat sortuko dute, beren kabuz zein auzoko taldearekin elkarlanean ekintzak sortzeko. Proiektua abian jarri aurreko lanketa gisa, neskek zurrumurruen kontrako zenbait dinamikatan parte hartu dute hezitzaileak lagun zituztela, eta, besteak beste, Zabaltegi jatetxeko (Florida parkean) leihoetan Rafael Amor-en “No me llames extranjero” olerkia idatzi dute, “Poetak maiatzean” Nazioarteko poesia jaialdiaren testuinguruan.\nZurrumurruen kontrako prestakuntza- eta jarduera-eskaintza Hiri Hezitzailean:\nZerbitzukoak sinetsita daude programa hau oso tresna baliotsua dela ZKEa zabaltzeko eta hedatzeko, eta, horregatik, 2019-2020 aldirako zurrumurruen kontrako eskaintza ugaria diseinatzen ari dira formatu bat baino gehiagotan (hitzaldiak, lantegia, World Café, etab.) eta adin-tarte askotako pertsonei zuzenduta.\nGazteria Zerbitzuarekin elkarlanean antolatutako ekintzak:\nZerbitzuaren programak eta baliabideak erabilita, ZKEa hedatzea eta zurrumurruen kontrako agente berriak erakartzea jende gaztearen artetik:\nArte-lehiaketak: Gazte Klik-Klak, Gazte Arte…\nZurrumurruen kontrako jarduerak sartzea aisialdi-programetan –Gauekoak programan, esaterako–, adibidez, honako hauetan: “Asteburu bat beste koadrila batekin”, “Zurrumurruak eta topikoak eraisteko Gymkhana”, etab.\nZerbitzuaren harreman-sarea osatzen dutenen artean zurrumurruen kontrako estrategiaren hedapena eta prestakuntza egitea:\nGasteiz Gaztea izeneko sarea.\nGazteen Argibideetarako Udal Bulegoarekin elkarlanean aritzen diren gazteak (Sare sozialetako bitartekaritza egiten duen taldea).\n“Boluntariotzan murgildu” izeneko gazte-sarea.\nOraindik 15 egun geratzen dira Liburutegi Sarearen “Irakurri, Gozatu eta Oparitu” kanpainan parte hartzeko\nIrakurri, Gozatu eta Oparitu egitasmoaren azken txanpa da. Dena den, bukatzear egon arren, 15 egun gehiago daude euskarazko literaturaz gozatzeko. Izan ere, Udalaren Liburutegi Sareko liburutegietan erosketa-txekeak eskuratzeko aukera maiatzaren 31n bukatzen bada ere, euskarazko liburuak erosteko epea ekainaren 16ra arte (larunbata) luzatuko da, hiriko liburu denda partehartzaileetan %35 merkeago.\nProposamen interesgarri honen helburua Irakurri, Gozatu eta Oparitzea da, eta Udalaren Liburutegi Sareak animatu nahi du azken egun hauek aprobetxatzeko.\nEzin da ahaztu, laster liburutegi bakoitzak 30 euroko txeke baten zozketa egingo duela. Horrekin, liburuak euskaraz erosi ahalko dira liburu dendetan.


Firefox nabigatzailea | Bizkorragoa, seguruagoa eta pertsonalizagarriagoa | Mozilla Europe\n«NOV FEB mar\n4 nov 09 - 4 mar 10\nFirefoxen beste laguntzak\nMozilla Europeri buruz\nEuropako komunitatearen bloga\nEzagutu munduko nabigatzailerik onena\nSegurtasuna, egonkortasuna, bizkortasuna eta askoz gehiago eskainiz, Firefox da nabigatzen duzun modura egokitutako nabigatzailea. Doakoa eta instalatzeko erraza!\nDoako deskarga Windows (3.6, Euskara, 7.8MB)\nDoako deskarga Linux (3.6, Euskara, 9.5MB)\nDoako deskarga Mac OS X (3.6, Euskara, 19MB)\nBertsio-oharrak - Beste sistema eta hizkuntzak\nProduktuak / Firefox\n%100 software organikoa\nAholku eta trikimailuak\nBeste sistema eta hizkuntzak\nZergatik da Firefox onena?\nDenok ez gara neurri berean sartzen\nJende guztiak darabil weba modu ezberdinean, beraz zergatik izan behar du zure nabigatzaileak albokoarenaren berdina? Lagunekin hitz egiteko, sukaldean aritzeko edo programatzeko dela ere, Firefoxek 6.000 gehigarritik gora ditu nabigatzailea zure beharretara moldatzen laguntzeko. Eta baita milaka Persona itxura instantean aldatzeko.\nIkusi pertsonalizazioarekin lotutako ezaugarri guztiak.\nMantendu zure segurtasuna\nNabigatzen zabiltzan bitartean babestea da gure lehentasun nagusia, eta horregatik eguneratu ditugu gure web iruzurraren eta malwarearen aurkako teknologiak, eta arrazoi berberagatik gehitu ditugu nabigatze pribatua eta "ahaztu gune hau" aukera, zure pribatutasuna ziurtatuz.\nGainera, gure kode irekidun prozesuari esker milaka aditu dauzkagu mundu osoan zehar erlojuaren aurka lanean, zu (eta zure informazio pertsonala) babesteko.\nIkusi segurtasunarekin lotutako ezaugarri guztiak.\nIkasi gehiago Firefoxen segurtasunari buruz.\nErabiltzeko moduko bizkortasuna\nEtengabe ari gara Firefox hobetzen zure nabigatzeko modura egokitzeko – esaterako fitxa berriak bizkorrago irekiz, edo helbide-barra adimentsuan emaitzak ziztu bizian erakutsiz. Azken finean, joan nahi duzun tokira ahalik arinen eta errazen joatea da kontua.\nBizkorra — Bizkorragoa — Bizkorrena\nSunSpider probaren emaitzak Windows 7 makina batean\nIkusi errendimenduaren ezaugarri guztiak.\nNabigatzen duzun modura egokituta\nIkusi ezaugarri berri garrantzitsuenak.\nInternet baliabide publiko gisa ikusten dugu, irekia eta eskuragarria izaten jarraitu behar duena guztiontzat. Onura publikodun softwarea delarik, Firefox deskargatzen denero Mozillaren misioa indartzen da: aniztasuna, berrikuntza eta aukerak bultzatzea sarean.\nIkasi gehiago Mozilla Fundazioari buruz.\nIkusi Firefox lanean Ikusi bideoa\nFirefox zoragarria da, baina ez zaitez gure hitzaz soilik fida:\nEskuratu erabiltzaile hasiberri, erdi-mailako eta aurreratuentzat trikimailuak.\nIkasi ezkutuko sekretuak\nBeste hizkuntzetan: БългарскиCatalà/ValenciàČeštinaDanskDeutschΕλληνικάEnglishEspañolEuskaraSuomiFrançaisMagyarItalianoLietuviųNederlandsNorsk bokmålPolskiPortuguêsRomânăРусскийSlovenčinaShqipсрпскиSvenskaTürkçeУкраїнська\n© Mozilla Europe eta Mozilla Foundation - Mozilla Europe Mozilla Foundationeko kide da\nPribatutasun-politika | Kontaktua


BERRIAK / Mikroenpresak - Leartibai Newsletter\nBERRIAK / Mikroenpresak\nErosi nahi dut. Zer eskaintzen didazu?\nOtsailaren 27an eta martxoaren 6 eta 13an, eguerdiko ordutegian, Garapen Agentziak merkatari eta mikroenpresei zuzendutako trebakuntza ziklo praktiko bat antolatu zuen Erosi nahi dut. Zer eskaintzen didazu? lelopean. Hiru trebakuntza saio bereizi izan ziren, naiz eta bazuten elkarren arteko harremanik.\nLehen saioan paradigma aldaketa eta salmenta prozesua landu genituen 9 pausotan. Ikastaro honen helburua bertaratuek bezeroekin lotura bat ezartzea izan zen, eta baita esperientzia bereizgarriak eskeiniz tratu pertsonalizatuagoa ematea zein saltzerakoan jarraitu beharreko pausuak protokolizatzearen garrantziaz ohartzea.\nBigarren saioan salmenta pausuak aztertu genituen bezeroaren ikuspuntutik. Zer espero du guregandik eta gure dendarengandik? Halaber online zein offline gurekin harremanetan jartzea zein erraza edo zaila den ere aztertu genuen, beraien errealitatera egokitutako denda txikien arrakasta kasuen adibideak landuz. Halaber, parte hartzaileek bezeroen erosketa arrazoi ezberdinak ezagutu zituzten, eta sare sozialen gestio eta komunikazio egokiaren garrantzia ere ulertu zuten.\nHirugarren sesioan erakusleihoak egoki garatzeko pausuak landu genituen, hauen bitartez komunikatzeko moduak ikasi eta erakusleihoa salmenta tresna bat bezala ulertu daitekeela ikusiz. Azkenik, komunikazio tipologiak ere landu zituzten bertaratuek, komunikazioa gidatzen jakin eta beti irabazten ateratzeko.\nGuztira eskualdeko 31 enpresak hartu zuten parte. Bertaratu zirenak oso parte hartzaileak izan ziren, eta landutako gai guztien inguruko hausnarketa egin zuten, sesio bakoitzaren bukaeran oso interesgarria iruditu zitzaiela adieraziz. Kontzeptu batzuk jada barneratuak zituztela komentatu zuten, eta asko gogoratu ziren ikastaroaz egunerokotasunean saltzaile zein erosle moduan izandako esperientzietan.\nTrebakuntza zikloak bezeroen eta hauekin lan egiteko moduen ikuspuntu global bat izateko balio izan die, eta horrek eskatzen dutena eskaini eta fidelizatzeko helburua erraztuko die.\nEskualdeko mikroenpresen biziraupenaren alde lanean\n2017an Garapen Agentziak mikroenpresen lehiakortasuna eta berrikuntza sustatzeko antolatutako ikastaro eta programak\nBerrifarma, 10 urte martxan\nZure bezeroak e-mozionatu zure argitalpen eta bideoekin: Canva eta Video Marketing\n9 fase salmenta optimizatzeko


GAIKER-IK4 zentroak 2 milioi euro inbertitu ditu laborategi eta ekipamendu berrietan\nInstalazio berriek puntako ekipamendua dute, eta, horri esker, nanoteknologiekin, bioteknologiarekin eta plastikoekin, konpositekin eta suaren kontrako material berrien garapenarekin zerikusia duten teknologiak bateratu ahal izango dira.\n2011/03/18 Erakundearen barruko loturei ahalik eta etekin handiena ateratzearren eta balio handiko garapen teknologikoak lortzearren, hainbat diziplinatako teknologiak batu ditu Gaiker-IK4 zentro teknologikoak, eta, horretarako, zortzi laborategi eraiki eta egokitu ditu (450 m2). Abangoardiazko ikerketa-ekipamenduak ere erosi ditu, nanoteknologia, bioteknologia eta material plastikoen teknologiak elkartzeko asmoz.\nGainera, suaren laborategi berri bat ireki du Gaiker-IK4k bere zentroan. Abangoardiazko ekipamenduz hornitu dute laborategia, suaren kontrako propietateak dituzten material berritzaileak sortzeko aukera emango dutenak. Eraikuntzaren eta garraioaren sektoreetarako suaren aurreko erreakzioaren entseguak egiteko, Europako araudiari jarraitu diote, laborategia sortzerakoan.\nInauguratu berri dituzten laborategien bidez, zentro teknologikoak aurrerapauso bat eman du teknologia-espezializazioan, bere jakintza-arloetako teknologiak batzeko apustua egin baitu: bioteknologia, ingurumena eta birziklapena eta plastikoak eta konpositeak.\n2.165.000 milioi euro inbertitu dituzte guztira erronka berri horretan, eta, hari esker, esaterako, terapia- eta diagnostiko-sistema konplexuak garatu ahal izango dituzte minbizirako eta bestelako gaixotasunetarako, urrezko nanopartikuletan bioezagutza-molekulak geldiaraziz. Materialak nanoteknologiarekin eta bioteknologiekin konbinatuta, gaur egun zenbait egunetan egin ohi diren diagnostikoak minutu gutxi batzuetan egiteko biosentsoreak garatzen ari dira. Biosentsore horiekin, gainera, ez da beharrezkoa izango espezializatutako pertsonaren esku-hartzerik.\nInstalazio berrietan, halaber, propietate bioaktiboak dituzten materialak eta material biobateragarriak egin ahal izango dituzte ikertzaileek. Erositako ekipamendu berrien artean TEM mikroskopio elektronikoa dago, eta, hari esker, adibidez, nanopartikulen egitura xeheena karakterizatu eta ezagutu ahal izango dute, bai eta materialetan edo ehun eta zeluletan duten banaketa argitu ere. Hala, terapia-sistemak eta gaixotasunak diagnostikatzeko biosentsoreak diseinatu ahal izango dituzte.\nMaterial polimerikoei nanopartikulak erantsiz sortutako material aktibo eta adimendunei dagokienez, kanpoko seinaleen aurrean erantzuteko funtzioa emango diete. Tenperaturak gora egitean seinale elektriko edo argi-seinale bat igortzen duten material polimeriko eroaleak diseinatu ahal izango dituzte, edo forma aldatuz erantzuten duten materialak, tenperaturaren edo argi-intentsitatearen arabera ataskak itxi edo ireki ditzaten, edo ordenagailu batek erantzuteko seinaleak igor ditzaten.


referentziak: Mesedea lekarquelacoan, ziur\nMesedea lekarquelacoan, ziur\nIracurtzen dut, eta aldi berean observatzen, bi esquela dagozenac elkarren ondoan bat gaztelaniaz eta bestea euscaraz. Holan dio (Gara eguncaria, 16 urtarrila 2022) batac azpian e hil den delacoa\n(Vdo. Mª Cruz Fernández Etxarri)\n(JESÚS VIGOR VIDÁNen alarguna)\nNahiric compondu edo behintzat hobetu "handicapa" daucana euscarazcoac (batzuentzat ez duque handicapic, beste batzuc ez duquete nahi reconocitu holacoric euscaran inoiz) ipinten ahal litzaque ondoco hau\n(Alarguna e JESÚS VIGOR VIDÁN)\nEz al da ulertzen aisago eta fiteago orain kin hau auquera alternativoa? Dinot nic ze Josu Lavinec ez duela lar gogocoa hori solucionea. Bestetic ostera Luis Lauzirikac ez daquit nola sentitzen luquen zeren hain da expressatzen horren laburqui.\nDena dela, baldin badago "handicapic" eguin daigun ahaleguina gainditzeco obstaculuac.\nHori ez da euscara, euscaldunec ulercen ez dutelacotz. Argui eta garbi.\n1:07 PM, January 19, 2022\nPozten naiz Josu zeren duzu aguertu zure iritzia zein nic ba nequien zein zatequeen aurretic nahiz nic ez dudan compartitzen zeren dut uste bai badela ulertzecoa gainera aisa ez-izanic scrupulu insalvable bloqueanteric, inamovibleric.\nNic uste dut dagoela hor recurso anhitz valiagarria gainditzeco obstaculu communicativo bat. Ezen niretzat aisago comprenitzen du euscaldun batec\nedo (Alrg. e JESÚS VIGOR VIDÁN)\n(JESÚS VIGOR VIDÁNen alarguna).\nBaina ikusten dut ze zuretzat hori recursoa (eta beste gaineraco prepositivoac) dira marra gorri iragan behar ez direnac. Ez zara sartzen tamalez planteatzen ea recurso traditionalean dagoen edo ez obstaculu communicativoric. Baina, hori bai, bakoitzac daucagu gueure apreciatione propio personal eta inviolablea. Nic respetatzen dut zurea baina ez -esandudan lez jada- compartitzen.\n4:11 PM, January 19, 2022\n"e" preposizio genitiboa ez da baizik "-e" genitibo zaharra, zein hor agertzen den 1) soltea eta 2) aurreratua.\nAlde batetik, báda euskaran mekanismo bat (zein erabil daiteke kontzienteki), zeinen bidez sortzen baitira elementu linguistiko askeak (normalean izenak, baina ez soilik izenak) abiatuz ti elementu atxikiak (nola sufijoak edo hitz konposatuak). Azkue-k dio an bere Morfología Vasca, 1925):\n"Si alguien se valiera de keriak por vicios y gailu por aparato no haria otra cosa que servir de instrumento consciente a evoluciones inconscientes que se sienten venir. Esos cuatro elementos tasun, kari, koitz y kizun, empleados como vocablos independientes, son mas bien asun (de ondasun, osasun, maitasun, erasun), ari, oitz (de esto solo tengo probabilidad) e izun; no siendo la t en el primero y la k en los tres últimos otra cosa que elemento epentético. Sin embargo, el valerse de tasun por cualidad, koitz por múltiplo, kari por causa ... y kizun por objeto final es muy conforme al genio de la lengua." [Azkue, 1925:18-19]\nAzkue-k dioskunez, mekanismo hori, nondik sortzen baitira elementu askeak tikan elementu atxikiak, dá muy conforme al genio de la lengua.\nIkusten dugu ze mekanismo horretan erabiltzen dirá "k" eta "t" epentetikoak (betegarriak), nondik sortuko bide zén "-kin" atzizki soziatiboa, zein desdobla liteke (bigarren mekanismoa: mekanismo aurreratzailea) an aukerako "kin" preposizioa.\n- ide > kide > kide + n > -kin > kin preposizioa\n"(k)i" preposizioan ere bádirudi ze hasierako "k" hori azter liteke nola epentetikoa (adibidez an egoki):\n-i > -(k)i > ki preposizioa\neta, bide beretik, "(t)e" morfema verbala ere azter liteke nola "-e" sufijo genitiboa zeini gehitu zaio aurreko "t-" epentetiko bat (adibidez an egote, zein ez litzake izanen, jatorriz, baizik aditz bat an forma genitiboa)\n-e > (t)e > te preposizioa.\nHola eskura izanen genuké "ki" (edo bere aldáera "i") eta "te" (edo bere aldáera "e").\n1:23 PM, January 20, 2022\nNire aldetic ki Jesus Rubio esquerrac zatio bere explicationea buruz prepositione moderno possibleen ethorquia eta aplicatione optativo personala.\n3:29 PM, January 20, 2022\n¿Othe da inadmisible hitza euscarazco hitza?\nBideratua legoque intelectua te iracurlea, lehenen...\nVueltaca kin syntaxia edo nola redactatu effectivoago\nBuruan vueltaca kin redactatzeco possibilitate dif...\nGaincostua, ahal izaiteco ulertu\nAisago da ulertzeco, bende gainera\n¿Hobetzen al da informationea holan?\nGuezurrezco lexico camuflatua: vecero, eta etc lar...\nDifferente redactatua, (zorionez?)\nMesedea lekarque ki iracurle euscalduna\nLekarquen mesede eta avantail on proactivoa


Irmak Zonguldak Line Kanal Irekiaren eta Gerrikoaren Drainatze Kontratuaren emaitzak | RayHaber\nHasieraenkanteakEMAITZA EMAITZAKKanal irekia eta gerrikoa drainatzea Irmak Zonguldak linean\n20 / 11 / 2019 EMAITZA EMAITZAK, enkanteak\nkanal irekiaren eta gerrikoaren ihesa ibaiko zonguldak linean lizitazioaren ondorioz\nIrmak Zonguldak Line Km: 382 + 300 'lerroaren eskuinaldean malda irekiko kanalean eta gerriko drainatzea lizitazioaren ondorioz egin behar da\nTurkiako Estatuko Trenbideak. Eskualdeko Erosketa Zerbitzuen Zuzendaritza (TCDD) 2 / 2019 548996 TL mugaren balioa eta 92.236,33 TLren gutxi gorabeherako kostua Irmak - Zonguldak Line Km: 123.005,02 + 382 da. eta ÜMİT ÇAĞLAR ÖZCANek 300 TL eskaintzarekin irabazi zuen lizitazioa.\nLizitazioan 8,05 tona Ø 8- Ø 12 mm hormigoizko altzairuzko barra barra, barrak moztea, tolestea eta ordezkatzea (garraioa barne) eta bestelako lanak barne hartzen dira. Lanaren iraupena 90 (laurogeita hamar) egun naturalekoa da lekua entregatzen denetik.\nKanal irekia eta gerrikoa hustea


Buletina 2018-02-09 — dantzan.eus\nHemen zaude: Hasiera › Buletina › Buletina 2018-02-09\nBeurko-Bagatzako inauteriak Inauteriak 2018 (Barakaldo)\nZuberoako Maskaradak eta Momotxorro gaua Otsailaren 17an, larunbatean, Ibarra-kaldu Elkarteak berriro ere aterako ditu euskal herriko inauteriak Barakaldoko Beurko-Bagatza auzoko kaleetara. Aurten Zuberoako Maskaradak hautatu ditugu, Euskal Herriko herri-inauteririk entzutetsu eta ikusgarriene...\nEguen zuri eguna Koko-janzteko egina Neska ta mutilak ibiltzeko Limosna on baten bila Hor goian goian goldia Haren gainean belia Etxe hontako nagusi jauna Nekazari langillia Emongo bozu emoizu Bestela ezetz esaizu Ate ondoko haiziak hartzen Amak ez gaitu biadu! ...\nLarunbatean (otsailak 10), urteroko Beasaingo Inauterietako dantza-desfile herrikoia Ostadar Dantza Taldearen eskutik\nUrtero legez, Ostadar Dantza Taldea k dantza-desfile herrikoia eskainiko du Inaute larunbatean Beasaingo kaleetan barrena (otsailak 10). Aurten ere, Euskal Herriko hainbat lekutan egun hauetan ikus daitezkeen inauterietako dantzak eskainiko dituzte. Ohi bezala, dantza taldeko kideez gainera, mu...\nJaurlaritzaren dantza sustatzeko diru-laguntzetan aldaketak datoz\nOrain arte Jaurlaritzaren dantza sustatzeko diru laguntzak deialdi bakar batean jasotzen ziren, baina 2018an, hiru deialditan aterako dira. Oraingoz, arte eszenikoak sustatzera bideratutako programak garatzeko diru-laguntzen deialdia bakarrik argitaratu du Jaurlaritzak. Sorkuntza Kultura...\nJean Nesprias (Biarritz, 1927) dantzaria, dantza irakaslea, zuzendaria eta txistularia atzo hil zen 91 urterekin. 1955ean erabaki zuen euskal dantzaren irakaskuntzaz bizitzea. Euskal Herriko parrokietan, eskola pribatuetan eta kultur elkarteetan ibili zen dantza irakasle gisa. 1969an, Gazteria ...\nMaitasun katez lotu Tutera, Baigorri...\n1991ko Nafarroa Oinezen kanta k Nafarroako geografia guztiaren lotura ederra egiten zuen bere hitzetan eta guretako abenduaren 3ko ezpata-dantza denaren izpiritua ederki islatzen du. Agian jakinen duzuenez, 2015ean Foru Gobernua Nafarroako erresumari gorazarre egiteko ekitaldia antolatzen has...\nKoko-dantzen festan harrapatu gintuzten Goya sariek. Dantza eta kantu artean, astirik ez telebistari begiratzeko. Eta hori geu ere Handia pelikula sarituaren parte sentitzen garala, bertan parte hartzeko opari ederraz gozatu baitugu . Handia filmaren errodajea. Argazkia: David Herranz (DV)...\nJose Urtubi, itsasoaren alde banatako bi dantza talderen zuzendaria\nDonostian emanaldi handia egin eta bi urtera, 1908an, Buenos Airesen, Argentinan ari zen Jose Urtubi dantza-maisua dantzariak prestatzen eta emanaldiak eskaintzen. 1906an Donostian 100 dantzariren parte hartzearekin egin zen dantza saioko zuzendaria Jose Urtubi zela jakin genuen Mikel Sa...\nDantza mokauak, dantza asteburua Areatzan\nAreatzan oroitzapen onak ditugu elkarrekin dantzan... eta oraingoan ere, negua laburrago eta gozoago egiteko (dantzagarriago behintzat), martxoaren 3an, larunbata, arratsaldez eta 4ean, igandea, goizez, aiko taldeko dantza maisuekin dantzan gozatzeko parada izango dugu. Dantza maisu ezberdinak e...\n2007. urtetik Ilarduia, Egino eta Andoingo herritarrek inauteri ibiltariak ospatzen dituzte. Arabako herri txiki horientzat, negu gogorrean zuzeneko harreman izateko formula dira. Dudarik gabe, ondoen birsortu diren inauterietakoak dira, aurretik ikerketa lana egin baita, lan horrek pertsonaien ...\nMuskildi: maskaradak 2018 marexalen ofizioa\nMuskildiko gazteek eginiko lehen agerraldi-eguneko marexalen ofizioa ikus dezakezue irudiotan. Zamaltzaina ferratzen dute marexalek. Hasierako zenbait puntu dantzatu ondoren, lehen hanka ferratuta, herrenka doa zamaltzaina. Bigarrena ferratuta, trebeziaz egindako jauzi handiekin doa jokalekutik....\nOsa eta Mujika: Suddenly III\nJaiotz Osak martxan jarritako Suddenly proiektua bere hirugarren fasera iritsi da . Xabier Mujikarekin batera 50 minutuko ikuskizuna osatu du oraingoan eta estreinaldirako azken ukituak ematen ...\nBera: Zingar-arrautze eskea 2011\nAstelenitan zingar-arrautze eskea egiten da goizez Beran. Koadrilek euren mozorroak jantzi eta baserriz baserri aritzen dira. Baserri guztien aurrean "Zingar-arrautze, zingar-arrautze bat ez bada bertze, bertze!"kantatzen dute eta horrela lortzen dute egun horretako saria. Irudiak: Eire Vila. Bera,...\nNoticias de Navarra 2018/02/03 Gehiago irakurri →\nPersonajes que vuelven para quedarse\nNoticias de Navarra 2018/02/08 Gehiago irakurri →\nAtorrak y lamiak entonarán canciones satíricas en Mundaka\nDeia 2018/02/09 Gehiago irakurri →\nDeia 2018/02/08 Gehiago irakurri →\nEl Carnaval más antiguo de Araba, en Zalduondo\nAstebete besterik ez, ate joka da Zahagi Dantza!\nUrumeako Kronika 2018/02/03 Gehiago irakurri →\nInoiz baino gertuago ikusiko dute itsasoa Aranon, zomorro eta mozorro artean\nUrumeako Kronika 2018/02/02 Gehiago irakurri →\n«Orain gazteagoak dira iñude eta artzaiak, baina jartzen duten ilusioa ez da aldatu»\nEuripean, baina bikain egin dituzte dantzak aurtengo kintoek\nGoiena 2018/02/06 Gehiago irakurri →\nIortia kultur guneak Altsasuko ihote segizioa hartu du\nGuaixe 2018/02/07 Gehiago irakurri →\nGoiena 2018/02/09 Gehiago irakurri →\nUrdelardero egunarekin hasi dituzte Aratusteak\nGoiena 2018/02/08 Gehiago irakurri →\nBerria 2018/02/09 Gehiago irakurri →\nEke 2018/02/02 Gehiago irakurri →\nInauteria, gure arbaso zaharren sinismenetara urteroko itzulera\nNaiz 2018/02/07 Gehiago irakurri →\n“Anaia zaharra kinto izan zenetik, beti nahi izan dut kinto izan”\nGuaixe 2018/02/09 Gehiago irakurri →\nIparraldeko Hitza 2018/02/07 Gehiago irakurri →\nJean Nesprias dantzari eta txistulari biarriztarra zendu da\nNoáin-Valle de Elortz tendrá un carnaval autóctono con Txantxagain como personaje central\nPamplona Actual 2018/02/06 Gehiago irakurri →\nNoticias de Navarra 2018/02/06 Gehiago irakurri →\n‘Barojaren obra dantzaren bitartez taularatzen saiatu gara’\nEtb 2018/02/07 Gehiago irakurri →\nP. Laduche: Ni mundu honetan banago tronpetari esker da, berak salbatu nau heriotzatik\nKazeta.eus 2018/02/07 Gehiago irakurri →\nDantza komunitarioaren tailerra antolatu dute Antxon\nOarsoaldeko Hitza 2018/02/05 Gehiago irakurri →\nBerria 2018/02/07 Gehiago irakurri →\nJean Nespriasen azken dantza\nKazeta.eus 2018/02/06 Gehiago irakurri →\n40. Aldiz jarraian Inudeak eta Artzaiak Beran\nGure Txokoa Dantza 2018/02/07 Gehiago irakurri →\nHankak airean eta txistua ahoan, hil arte\nBerria 2018/02/08 Gehiago irakurri →\nKintoek ia 22.000 euro jaso dituzte\nLos Caldereros reciben al Carnaval\nNoticias de Navarra 2018/02/04 Gehiago irakurri →\n«Etorkizunean etxeak izanen dira baserriz baserriko tradizioaren gordailu»\nErran 2018/02/07 Gehiago irakurri →\nJon Maya: ‘Gizonezkoak dantza egitearen plazera galtzen ari dira’\nEitb 2018/02/06 Gehiago irakurri →\nKintoz bete dira kaleak\nGuaixe 2018/02/05 Gehiago irakurri →\nGuaixe 2018/02/06 Gehiago irakurri →\n25 inauteri, irudiz irudi\nTolosaldeko ataria 2018/01/28 Gehiago irakurri →\n[Galeria] Busti zaitez Intxixu, busti zaitez Sorgin\nOarsoaldeko Hitza 2018/02/03 Gehiago irakurri →\nBiarritz : le renouveau du carnaval en images\nSud Ouest 2018/02/05 Gehiago irakurri →\nIturengo inauterietan "erasoak eta irainak" salatu dituzte hainbat kamerarik\nEuskalerriairratia 2018/02/01 Gehiago irakurri →\n“Badakite bakarrik dantzatuko dutela, eta euren eguna dela”\nGuaixe 2018/02/02 Gehiago irakurri →\nSanta Ageda 11 kinto ospatzen ari dira egun hauetan\nZugaztibarrenan hasten dute eguna\nTolosaldeko ataria 2018/02/02 Gehiago irakurri →\nAlea 2018/01/30 Gehiago irakurri →\nNeska-mutil kuadrilla ederra bildu da trikitixaren bueltan Arantzako inauterietan\nErran 2018/02/02 Gehiago irakurri →\nNoticias de Navarra 2018/02/01 Gehiago irakurri →\nSan Telmo, nuevo escenario de dFeria\nNoticias de Gipuzkoa 2018/02/02 Gehiago irakurri →\nLizartzako inauterietan, bete-betean\nTolosaldeko ataria 2018/01/30 Gehiago irakurri →\nProfesionales de información gráfica rechazan las "agresiones y vejaciones" sufridas en Ituren\nHasi dira inauteriak Sunbillan\nErran 2018/01/26 Gehiago irakurri →\n2018/02/05 Gehiago irakurri →


Euskal kultur ekitaldiak Le Rocher de Palmer aretoan — Euskal kultur erakundea\n2014ko urriaren 31n, Etxepare Euskal Institutuak, Euskal Kultur Erakundeak eta Le Rocher de Palmer aretoak hitzarmen bat izenpetu zuten Bordele ondoko Cenon herriko Le Rocher de Palmer aretoan. Honi esker, euskal kantari eta musikari ezberdinek areto ospetsuan jotzeko aukera ukanen dute denboraldi honetan ere.\nTitika Rekalt pastoralgile eta argazkilari xiberotarraren Zeihar Soak argazki erakusketa azaroaren 9an estreinatua izanen da, 18:30etan, gelako ostatuan. Ondotik, azaroaren 29a arte ikusgai izanen da, 14:00etatik 18:00etara "Galeries de Verre" izeneko galerian.\nBestalde, erakusketaren estreinatzearen egun berean, Zuhainpeko Soinuak izeneko ikusgarria ikusteko parada izanen da. Xiberoko musikei buruzko ikuskizun honek ahozko transmisioa du ardatz. Mireia Gabilondok zuzenduta (Tanttaka Teatroa), Xiberoko musiken adierazgarri nagusi den Jean Mixel Bedaxagar euskal herri musikako erreferenteetako batekin ikusi ahal izango da agertokia partekatzen: Juan Mari Beltran. Mixel Etxekopar, Sacha Standen, Mathieu Mendizabal, Pierre Vissler eta Ander Barrenetxearekin batera, doinu berriak sortuko dituzte, beren sustrai tradizionalenak abiapuntu hartuta.\nKontzerturako sartzea dohainik izanen da, baina tokiak erreserba daitezke.\nZuhainpeko soinuak ikusgarria - Erreserbazioak


Irekia Eusko Jaurlaritza - Gobierno Vasco :: Euskadik %15 bisitari gehiago eta euskal turismo enpresa profesionalen jardueran %27ko hazkundea lortu du FITUR 2015ean\nEuskadik %15 bisitari gehiago eta euskal…\nEuskadik %15 bisitari gehiago eta euskal turismo enpresa profesionalen jardueran %27ko hazkundea lortu du FITUR 2015ean\n<img src="https://www.irekia.euskadi.eus/uploads/cover_photos/24294/original/Balance_1.jpg" style="max-width:100%" alt="El equipo de trabajo del Stand de Euskadi acompañado de representantes de las instituciones en el cierre de la Feria." />\nEl equipo de trabajo del Stand de Euskadi acompañado de representantes de las instituciones en el cierre de la Feria. Iturria: Irekia\nEuskal enpresa gehiago eta lan gehiagorekin: azoka honetan izandako enpresa profesionalen kopurua 70era arte hazi da, iaz baino %27 gehiago. Bilera profesionalen kopurua 320ra iritsi da, %20ko hazkudearekin.\nSari ezberdinak: Stand-ik onenari, Turismo arloan Gobernu baten kudeaketarik onenari eta sail ezberdinetan (Turismo kalitatearen Q-a, SICTED eta TripAdvisor) 48 enpresen kalitateari.\nEuskadiren presentzia urteko lehen turismo azoka profesionalean gaur bukatzen da Fitur-en balantze oso onarekin, batez ere enpresa profesionalen kopuruan eta euren jardueran izandako hazkundeagatik.\n690 standeko azokan (%12 gehiago), 165 naziotako 9.400 enpresatik gora, eta 52 naziotako 7.262 kazetarik jarraitu duten azokan, Euskadi bere egoera ona erakutsi du.\nFITUR 2015ean bisitari profesionalak %5 igo diren bitartean, Euskadik %27ko hazkundea lortu du bere jarduera profesionalean stand-aren lan-gunean izandako 350 bilera izan dituzten 70 enpresen lanari esker.\nLau egunetako lan gogorraren ondoren, eta gaurko bisitari kopurua kontutan izan gabe, iaz baino %15 bisitari gehiago lortu dira Euskadiren stand-ean atzo arratsaldeko 18,00ak arte, 16.638 lagunekin gure jomugan interesaturik.\nGehien eskatutako informazioak:\nBTT mapak, ibilbide berdeak, Geoparkea, landa-turismoa, esperientzien mapak eta liburuxkak errezetakin.\nBilbon: asteburuko ekintzetan sustatutako ekitaldiei buruzko informazioa: Basque Fest eta Red Bull Cliff Diving World.\nDonostia: Donostia 2016 ekimenari buruzko informazioa eskatu da profesionalei zuzendutako egunetan.\nVitoria-Gasteiz, sendientzako turismoa eta BTT-ari buruzkoa.\nGure Mendi eta Haranak: Barnealdeko liburuxka eta Ibilbideei buruzko informazioa.\nArabako Errioxa: upategiak eta Laguardiari buruzkoa.\nBalance_1.jpg 300 KB (jpg)\nFITUR_2015_EU.pdf 100 KB (application/pdf)\nEuskadik asteburu honetan irekiko du publikoarentzako standa, eta urteko ekitaldi turistiko nagusietako batzuk aurreratuko ditu


Administrazioaren Herritarraren Atariak Gobernuaren 11.000 argitalpen ofizial baino gehiago eskaintzen ditu | Consumer\nAdministrazioaren Herritarraren Atariak Gobernuaren 11.000 argitalpen ofizial baino gehiago eskaintzen ditu\nBatzuk online eros daitezke kreditu-txartelarekin ordainduta\nGaur aurkeztu da Gobernuak Interneten argitaratzen dituen Argitalpen Ofizialen Katalogo Orokorra. Katalogo horrek 11.000 baino gehiago biltzen ditu, eta erabiltzaile guztiek eskura ditzakete www.administracion.es Herritarren Atarian.\nKatalogo hori Administrazio Publikoen Ministerioaren administrazioa modernizatzeko Conectar Planean jasotako proiektua da, bere argitalpen-ekoizpen osoari buruzko informazioa herritarren eskura jartzeko atal bakar batean.\nZerbitzu berri honek katalogo orokor bakar batean bateratzen ditu unitate editoreak, eta Internet bidez erosteko aukera ematen du. Gainera, mota guztietako argitalpen ofizialen bilaketa aurreratuak eta espezializatuak egiteko aukera ematen duen bilatzailea du.\nArgitalpen batzuk Internet bidez eros daitezke, eta erosketa-orga batekin identifikatzen dira. Erabiltzaileak nahi dituenak aukeratu eta kreditu-txartelarekin ordaindu ahal izango ditu, eta bidalketa etxean jasoko du Estatuko Aldizkari Ofizialaren liburu-dendaren bidez (BOE).\nArgitalpena argitaratzen duen erakundearen denda birtualean ere eros daitezke aurreko edizioetako asko eta esteka bidez eskura daitezkeen beste banaketa-edizio batzuk. Kasu horretan, dagokion erakundeak fakturatzen eta bidaltzen du argitalpena. Doakoak, berriz, posta elektronikoz deskargatu edo eska daitezke.\nAzkenik, atariak aukera ematen dio erabiltzaileari editorearekin harremanetan jartzeko edo banatzaile eta liburu-dendetara joateko, une horretan agortuta dauden edo eskuragarri ez dauden argitalpenetara sartzen saiatzeko.\nargitalpenak Internet-eu oficiales-eu


Prebentzioaren astea hasi da\nApirilaren 28an Easo Politeknikoak, eta bereziki prebentzioko ikasleek eta irakasleek, Laneko Osasunaren eta Segurtasunaren Nazioarteko eguna ospatzen dugu. Horregatik, egun horren inguruan egitarau oparoa antolatu dugu, EASO Politeknikoko prebentzio kultura zabaltzeko asmoz:\n-Apirilaren 29an, 30ean eta maiatzaren 2an Lan Arriskuen Prebentzioa zikloko ikasleek antolatuta, zentzumenen gela martxan jarriko da, bertan EASO-ko ziklo ezberdinetako ikasleek lan istripu edo gaixotasun profesional baten ondorioak bizitu ahal izango dituztelarik.\n-Aste honetan, EASO Politeknikoko prebentzio ezagutzen 2. lehiaketa ospatuko da. Ia ze gela gailentzen den!\n-Lan Arriskuen Prebentzioa zikloko ikasleek komiki edo marrazki lehiaketa ere antolatu dute. Animatu parte hartzera.\n-Aurten lantoki osasuntsuak izatea ere prebentzioa delako, Lan Arriskuen Prebentzioa zikloko ikasleek langileen osasuna bultzatzeko jarduera batzuk prestatu dituzte. Kirola: ZUMBA saio bat izango da Egokitzapen Fisikoa zikloko ikasleek zuzenduta, EASO Politeknikoko langile eta ikasle guztientzat maiatzaren 2an 10:30etik 12:30era. Elikadura: maiatzaren 2an kanpaina bat jarriko da martxan “Gosari osasuntsua” lemapean; eta osasun mentalerako erlaxazio saioak egingo dira apirilaren 30ean eta maiatzaren 2an goizeko 8retan.\n-Maiatzaren 6an, FTSIren ADI programaren baitan. Mobbing edo laneko jazarpen psikologikoa eta arrisku elektrikoen tailerra izango dira, Antonio González, UGTko psikologia gabineteko abokatua eta Roberto González istripu elektrikoa sufritutako boluntarioaren eskutik.\n-Maiatzaren 7an berriz Amiantoari eta prebentzioaren gestioari buruzko tailerra, Felix Casado Mesotelioma gaixoaren eta Oscar Lópezen (Gamesa enpresako prebentzio arduraduna) eskutik.\n-Gainera aste honetan Mutualiak utziriko argazki erakusketa eta beste zenbait informazio izango da EASO Politeknikoan erakusgai.


Ayuntamiento de Oyón - Oion - Katxiaren Zilipurdia\nARGAZKILARITZA: CALLE MAYOR.\nKatxiaren jatorriaz eta errepresentazioaz ez dago inongo hipotesirik babesteko dokumentaziorik. Herrian hain maitea den pertsonaiaren janzkerari buruzkoa bakarrik, eta pertsonaiari bizia ematen dionak jasotzen duen konpentsazioaren gainekoa.\nDagoen dokumentu bakarra 1676koa da, eta "udal-kontuen" liburuetan ageri da. San Bizente eta San Anastasioren omenezko jaietan agertzen da, urtarrilean. Orduz geroztik, hurrengo urteetako kontuetan ere ageri da.\n1676an, gona luze-arrunta zen Katxiaren jantzia, eta bai hori eta bai txanoa, hainbat koloretakoa izan da urteetan zehar. 1879an agertzen da egungo zurriagoa "la pelleta para la bota" izenaz. Egun, azeri-larrua da.\nAhozko tradizioaren arabera, Espainiako Errepublikaren garaira arte, honakoak ziren jantzi horren koloreak: galtzak eta txaketa gorriak, horiz bazterkituak, eta txanoa ere bai. Errepublika bitartean, honelakoa zen: galtzak eta txaketa marradunak, marrak zeharka, errepublikaren banderaren kolore berekoak; gorria, horia eta morea. Garai honetan, gorria ere izan zen jantzia, eta baita panazkoa eta beltza ere.\nEspainiako Gerra Zibila bukatu zenean, gorria izan zen. Papar-hegaletan, adarkatze batzuk gehitu zitzaizkion, eta txanoan inkrustazio batzuk.\nJoan zen mendearen erdialdean, egungo koloreak jarri zitzaizkion: gorria eta berdea. Feltrozko jantzia da, eta marra gorri eta berde handiak ditu. Txanoa ere feltrozkoa da. Azeri-larrua darama zintzilik, mauketan "El Cachi" hitzak idatzirik, eta bizkarrean "Viva San Vicente. Oyón-Oion".\nBada Oiongo Katxiak daraman jantzi honen beste aldaera bat; XVII. mendeko Arabako Anaiarteetako soldaduek janzten zutenaren kolore berekoa.\n"Katxiak Herri osoak Hiribilduari dion errespetu eta ohorea adierazten du. Udal Sindikoak zeremoniatsu mugitzen duen banderan Hiribildua agertzen da adierazirik".\n1633an atera zen Oion Guardiako herritik eta, berez eta bere gain, herri izatera pasatu zen. Orduan lortu zuen bere bandera, eta orduz geroztik, bandera hori izan da festen oinarria, eta ekitaldi berezia izaten du, Herrixkak "Herri" izateari ematen zion garrantziaren adierazle. Edozein modutan, Katxia Herriaren benetako adierazlea da egun.\nTradizioa: "Katxiaren Zilipurdia"\nKatxiaren zilipurdia bitan egiten da herriko jaietan; urtarrilaren 21ean (bezperetan) eta 22an. Eta bietan, parrokia elizaren atari plateresko ikusgarriaren aurrean egiten da lehenengo, eta Udaletxearen aurrean gero.\nElizaren atarian izaten da Katxiaren ekitaldiaren zatirik serioena. Oiongo herritarrak biribilean jartzen dira, Agintariekin eta Udalaren eta Elizaren ordezkariekin batera. Haurrak Elizaren fatxada platereskoaren parean jartzen dira. Habanera bat entzuten da orduan, eta horrekin batean, Katxia lurrean etzaten da kultur zinegotziaren aurrean (lehen Udal Sindikoa izaten zen). Zinegotzia Hiribilduko bandera mugitzen hasten da Katxiaren gainean, eta Katxia zilipurdiak egiten hasten da, seriotasun osoz, musikaren erritmoan (musika hori bi aldiz jotzen da errepresentazio bakoitzean). Zeremonia bukatzen denean, Katxia zutitu egiten da, eta txanoa bota egiten du. Orduan, herritarrek San Bizente eta San Anastasio goraipatzen dituzte, eta gero elizara sartzen dira denak.\nBezperetan, ilunabarrean, Katxiak lehenengo zilipurdia egiten du, Oiongo herritarrek eta Udalbatzak lagunduta.\nKatxiaren Zilipurdiak non egiten diren\nKatxiaren Zilipurdietako irudiak


Mayk ia bi heren murriztu nahi du Erresuma Batuko immigranteen kopurua | Berria.eus\nMundua Mayk ia bi heren murriztu nahi du Erresuma Batuko immigranteen kopurua\nArgazkia: NIGEL RODDIS / EFE\nBrexit-aren alde bozkatu zutenen arrazoietako bat immigrazioa izan zen, eta Theresa May Erresuma Batuko lehen ministroak kontuan hartu du datu hori ekainaren 8ko hauteskundeetarako programa osatzean. EB Europako Batasuna uzteko negoziazioetarako eta immigrazioari loturiko hainbat marra gorri zehaztu ditu Alderdi Kontserbadoreak, hiru aste barru egingo diren bozetan gehiengo osoa sendotzeko. Proposamen eta helburu asko jakinarazi dituzte, baina adierazgarrienetako bat immigrante kopuruari buruzkoa da: egun 273.000 sartzen dira erresumara, eta Mayk 100.000 baino gutxiagora jaitsi nahi du tasa, ia bi heren. 1997an izan zen azken aldiz erresumara sartu zirenen kopurua 100.000 baino txikiagoa.\nImmigrazioaren kudeaketa «arrazoizkoa» izatea proposatu du Corbynek, helburu eta zifrarik zehaztu gabe: «Immigrazioa lege justuak egingo ditugu. Ez diegu errurik botako ekonomia gaizki badoa». Brexit-ari dagokionez, kontserbadoreek ez bezala, laboristek merkatu bateratuan eta aduanen batasunean jarraitzearen alde egingo dute, EBrekin akordio bat lortzearekin batera.


Liburu Azoka Zabaltza plazara itzuliko da aurten – Irunero\nPosted on 2021(e)ko martxoak 18 2021(e)ko martxoak 23 by Irunero\nApirilaren 23ko Liburuaren Nazioarteko Egunari begira, eta Irungo Tinta Cómics eta Elkar liburu-dendetan kontsultatu ondoren, Kultura Saila Liburu Azoka aurrera eramateko prestaketa lanak amaitzen ari da. Iaz gertatu zen bezala, eta Covid-19ren pandemiaren harira ezarritako neurriak kontuan hartuta, jarduera hori karpa itxi batean kokatuko da, edukiera kontrolatzeko eta segurtasun- eta higiene-arauak betetzen direla bermatzeko.\nHala, aurtengo azokak aurreko edizioaren antzeko eskema jarraituko du, baina zenbait aldaketa planteatzen dira, hala nola jardueraren iraupena. Iaz liburu-dendekin egindako balorazioaren ondoren, 2021ean asteburu osoan luzatzeko aukera proposatu zen, apirilaren 23a ostirala dela aprobetxatuz, eta, beraz, ostiralean eta larunbatean argitalpen-berrikuntzez egun osoan eta igande goizean gozatu ahal izatea proposatu zen. Bestalde, liburu-dendek eskatuta, kokapena Zabalgune plazara itzuliko da.\n“Bizi ditugun garai hauek eskatzen dituzten neurriekin, liburu azoka itzuli egiten da eta iazko esperientzia indartzen duen planteamendu batekin egiten du, baliabide gehiagorekin eta egun gehiagoz. Formatua oso interesgarria izan zen, eta literaturarekin gozatu nahi dugu berriro, bai jardunaldi honetan parte har dezaketen beste kultur ekipamenduekin, bai liburu-dendekin eta, jakina, tokiko egileekin “, adierazi du Juncal Eizaguirre Irungo Udaleko Kultura ordezkariak.\nSalmentarako karpaz gain, jarduera osagarrietarako gune bat jarriko da. Kultura arloa programa ixten ari da, baina 2020ko ekimenaren oso antzekoa izango dela aurreratu du, sinadura eta jarduera ezberdinekin. Horrez gain, Liburuaren Eguna dela-eta CBAn eta beste gune batzuetan (Amaia KZ eta Oiasso Museoa, besteak beste) egingo diren proposamenak ere jaso dira.\nItxaropena liburuei esker\n“Aurten indartu nahi dugun beste ildo bat tokiko ilustratzaileen diseinua eta laguntza da”, adierazi du Kultura Sailak. Horrela, aurtengo azoka iragarriko duen kartelak eta bere hedapen materialek Lorena Martinez Oronoz irundarraren sinadura eramango dute, iazko euskarrietan lan egin baitzuen.\nDiseinu berriari dagokionez, Lorena Martinezek azaldu duenez, “Aurtengo kartela iazko kartelaren jarraipena da, historiak aurrera jarraitzen du: 2020ko kartelean agertzen zen liburu irekitik loreak eta hegalak zabalduta dituen hegazti bat sortzen dira. Itxaropena transmititu nahi du liburuei esker. Liburuak ezagutza eskuratzeko, hazteko eta eboluzionatzeko tresna gisa. Eta itxaropena garai lasaiagoetan ere bai, eta liburuak oso konpainia ona dira beti “.\nPosted in LABURREANTagged irun, irunero, Irungo Liburu Azoka, kultura, Liburu Azoka, liburu-denda, Liburuaren Nazioarteko Eguna, Tinta Comics, Zabaltza plaza


Kirol Ekipamenduen Plangintza egiteko Diputazioak zerikusia duten sektore guztien ekarpenak biltzeko proposatu du Lopez de Lacallek | EA - Eusko Alkartasuna\nHasiera » Albisteak » Kirol Ekipamenduen Plangintza egiteko Diputazioak zerikusia duten sektore guztien ekarpenak biltzeko proposatu du Lopez de Lacallek\nKirol Ekipamenduen Plangintza egiteko Diputazioak zerikusia duten sektore guztien ekarpenak biltzeko proposatu du Lopez de Lacallek\nBederatzi hilabeteko epean herrialderako Kirol Ekipamenduen Plangintza egiteko eskatu diote Arabako Batzar Nagusiek Diputazioari. Hori egiteko zerikusia duten sektore guztien –udalak, koadrilak, kontzejuak, kirol federazioak, eta EHU- ekarpenak biltzeko esan diote, baita plangintza egiterakoan irisgarritasuna eta genero berdintasunaren ikuspegia kontutan hartzeko.\nKirol Ekipamenduen Plana prozesu partehartzailearen bidez egin dadin defendatu du Lorena Lopez de Lacallek, eta berehala aurkeztu dadin eskatu: “bestela, ezin da inbertsiorik planteatu, ez baitakigu zer berritu behar den eta zer berria egin”.\nPlangintza lurralde ikuspegiarekin egin behar da, “eta horrek ez du esan nahi udal guztiek denetik izango dutela, baizik eta osagarriak izan behar direla pertsona guztiengana iristeko, eta hori lortzeko garraioa ere garrantzitsua da”. Lopez de Lacalle, EH Bilduko batzarkidea eta EAkideak kirolaren arlo batzuk lehenestu behar direla azpimarratu du, hala nola, adin guztientzakoa, emakumeena, integratzailea eta, noski, eskolartekoa”.


“Zerbait erdietsi dugu; enetzat baikorra da” | “Zerbait erdietsi dugu; enetzat baikorra da” – iparraldekohitza\nJean Michel Handi – Burdinola langilea MFAn\nEz du lanpostu goxoa Handik Arberatzeko MFA enpresan. Altzairua urtzen duen labearen ondoan iragaten ditu egunak. Lanaren dorpeaz zerbait badaki, eta grebak ekarri esperientzia aberasgarria zaio.\nBesteek bezala sei egun greba egin ondoan, irriarekin atera da Jean Michel Handi langileek eraman mugimendutik. Zuzendaritzarekin gauzen argitzeko osatu langile taldean parte hartu du MFAko burdinola langile gazteak. 2012ko urrian sartu zen Arberatzeko fabrikan bitartekako langile gisa; urtebete honetan kontratu mugagabean hartua izan da.\nZer ofizio duzu lantegian?\nLabeaz arduratzen naiz. Altzairua errezibitzen dugu, urtarazten labeetan eta molde batzuetan isurtzen. Errezibitu eta ehuneko honenbeste altzairu ezartzen dugu, honenbeste manganeso… sukaldaritza bezala da, osagai batzuk ezarri behar dira. Labeak prest direnean, tresna bat altxatzen dugu, uzkailtzen, eta norbaitek poltsa bat ekartzen du. Altzairu likidoa isurtzen dugu.\nGure sailean ke anitz bada; kea, errautsa… horiek dira gure lan baldintzak; aski dorpeak!\nBero handiak ere bai?\nBero handiak, bai. Udan, bereziki labe inguruan garenentzat. Aluminiozko jantziak baditugu gerizatzeko, eta udan da bortitzena guretzat; sekulako beroak jasaten ditugu.\nKe eta errautsetarik gerizatzeko zer duzue soinean?\nMaskak. Eta, gero, bakoitzak bere betaurreko, eskularru eta belarri tapak baditu norberaren oinarrizko geriza bezala. Aluminiozko jantziekin bakarrak gara labearekin ari garenak.\nZein dira lanjerrak?\nLanjer handia bada. Uztailean izan dugu kasu bat. Ene buruzagia kanpo ezarri dute, arazo bat izan baitugu labearekin; kasik zapart egin du. Zartagailu batzuk bezala dira; lehenbiziko petto ttipiena eta… Labeak bi astetarik zainduak dira; Espainiako enpresa bat heldu da. Guk ere labe inguruan kasu egin behar dugu. Sekula altzairu likidoak eta urak elkar hunkitzen badute, zapart egiten du. Uztailean kasik gertatu da. Saileko nagusi ttipia eta saileko burua kanpo ezarri dituzte ondorioz.\nAkats profesionala egin baitute?\nBai eta ez. Enpresak ez du sekula kasu handirik egin segurtasun mailan. Nagusiki duten politika da: “Ekoitzi eta ekoitzi!”. Segurtasuna geroko uzten dute.\nEkoizpen handiagoko garaiak gertatzen dira?\nBai. Iaz, erritmoa handitu ziguten. Ontsalaz, egunean hamabi pieza egiten dugu, eta joan den urtean 15 edo 16 piezatan ginen. Aise gehiago lan egin genuen eta, hain zuzen, erran digute iaz dutela negozio zenbaki txarrena egin. Horregatik gara mugimenduan sartu ere; gure baitarik anitz ematen baitugu, eta ordainez ez baitigute deus ematen. Horregatik ere lagun frankok lan geldialdiak badituzte, lan fisikoa baita, nekea.\nZein dira agertzen diren gorputzeko minak?\nTendinitis anitz bada; karpianoko minak. Ukondoetan… giharreko min horiek oro dira gehienbat. Guk erredurak baditugu denetan. Hilabete batez gelditua izan naiz lanetik, errea izan bainaiz; zangoa lehertua izan dut ere. Erredura ttipiak lanaren parte dira. Anitz jende bizkarretik minez dira ere. Errepikakorrak diren mugimenduek eragiten dute.\nZuen borroka emankorra izan da?\nBai. Menturaz batzuek erranen dizute ezetz, baina enetzat hala izan da. Hemen batere gauza aisita ez den gauza agerian ezarri du: gure arteko elkartasuna, langileen artekoa. Ez da beti erraza lortzea enpresetan, eta enetzat biziki baikorra da. Erakutsi diegu hor ginela, mugitzeko prest, eta ez ginela isilik egotekoak. Eskatu genuen 13. hilabetea ukaitea hasieran. Ez dugu ukan, baina, ordez, jarraikitasun sari hori ezarri dute. Zerbait erdietsi dugu; beraz, bai, enetzat baikorra da.


Leire Ria: "Zoritxarrez herri txikietan arazo handiak izaten ditugu talde berriak sortzeko" - Arrankudiaga-zollo - Aiaraldea.eus\nLeire Ria: "Zoritxarrez herri txikietan arazo handiak izaten ditugu talde berriak sortzeko"\nGarazi Abrisketa 2011-01-14 10:17\nTxiki-txikitatik izan da Leire Ria (1987) arrankudiagarra Indarra futbol taldeko zale bat baino gehiago. Talde honen historian lehen emakume entrenatzailea izan da. Guk berarekin egon nahi izan dugu.\nZer da Indarra futbol taldea Leire Riarentzat?\nIndarra taldea nire bizitzako parte handi eta garrantzitsu bat dela esan dezaket. Txikitatik jarraitu izan dut taldea eta hainbat belaunalditako futbolariak ikusi izan ditut Javi Escalza futbol zelaian. Lehen ez nuen partidu bat ere galtzen eta aita eta nire lehengusu Kabrarekin joaten nintzen (haiek ere oso futbolzaleak), orain agian, gutxiago joaten naiz. Hamabost bat urterekin nesken taldean jokatu nuen, eta taldeko kapitaina nintzen. Gaur egun umeen entrenatzailea naiz eta aitortu beharra daukat oso gustura nagoela. Lan hau egiteaz gain orain dela 3 urtetik hona zuzendaritzan nabil. Laburbilduz eta gure abestiak esaten duen bezala, Indarra barru barruan daramadan sentimendu bat baino gehiago da niretzako (barreak).\nNondik datorkizu futbolerako zaletasuna?\nEtxean guztiok gara futbolzaleak, aita Indarrako jokalaria izan da eta baita lehendakaria ere, neba betidanik aritu da futbolean (gaur egun Galdakaoko futbol taldean dago), amari ere gustatzen zaio, lehengusuei... etxeko zaletasunagatik agian datorkit niri ere eta betidanik eduki dut, jaio nintzen egunetik nik uste (barreak). Etxean panpinak izan beharrean baloiak eduki ditugu. Astebururo 3 partidu edo gehiago ikus ditzaket erraz, batik bat Indarra eta Athleticenak.\nNesken taldean jokalaria izan zinen, zelan ikusten zenuen duela urte batzuk emakumeen egoera futbolaren munduan? Eta nola ikusten duzu gaur egun?\nBa jakina da futbolean emakumeon egoera ez dela ona. Eta kirol gehienetan berdin gertatzen da gainera. Hala ere azken urteetan emakumezkoen futbolak gora egin du, agian emakumezkoen Athletic futbol taldeak eduki duen arrakastaren ondorioz. Begi-bistakoa da gero eta neska gehiago animatzen dela futbolera jokatzen eta hori benetan pozgarria da. Indarran adibidez historian lehenengo aldiz neskatoen talde bat sortu da.\nZerk eraman zintuen futbola utzi eta entrenatzaile lanetan aritzera?\nArrazoi garrantzitsuena lanean hasi nintzelako izan zen, eta horren ondorioz denbora libre gutxi nuen. Azken finean futbolaz bizitzea oso zaila da, eta are gehiago emakume batentzat. Lesioen beldurra ere hor dago, izan ere lesio batek ondorio negatiboak eduki ditzake lanean eta eguneroko bizitzan.\nEsan beharra daukat futbolean jokatzea baino nahiago dudala futbola ikustea. Eta agian horregatik disfrutatzen dut gehiago entrenatzaile lanetan. Gainera bai pasa den urtean eta baita aurten ere oso gustura nago haurren taldearekin eta horrek asko motibatzen nau.\nAurten haurren talde bat baino gehiago sortu da, osasuntsu al dago harrobia? Zer nolako etorkizuna ikusten diozu Indarrari?\nOin dala 5 urte esaten badidazu 2011n Indarrak lau talde izango zituela ez nuke sinistuko. Lau taldetik hiru harrobiko taldeak dira. Aurten 2 talde berri sortu dira, alebina f-7 femeninoa eta benjaminak F-7ak.\nArrankudiaga bezalako herri txiki batentzat izugarrizko lorpena da, izan ere oso zaila da taldeak ateratzea hainbat arrazoiengatik: batetik adinaren arazoak ditugu. Nnesken taldean, adibidez, 7 urtekoek 11 urtekoekin jokatu behar dute. Eta berdin gertatzen zaigu mutilekin.\nBestetik Arrankudiagako gazte asko beste talde batzuetara joaten dira. Badakit beste talde handiagoetan gehiago ikasiko dutela baina niri pertsonalki pena handia ematen dit. Guraso askok uste dute beraien seme alabek etorkizun handiagoa edota aukera gehiago eduki ditzaketela beste talde batzuetan, baina nire ustez erratuta daude. Nik uste dut beste balore batzuk garrantzitsuagoak direla, eta ez diogu emaitzei garrantzirik ematen. Nahiago dut haurrak jokatzera pozik etortzea eta kide, aurkari zein epaileak errespetatzea. Eta momentuz hori lortu dugu.\nZoritxarrez herri txikietan arazo handiak izaten ditugu talde berriak sortzeko. Eskerrak Zollotik, Zeberiotik, Arrigorriagatik, Laudiotik... etortzen zaizkigula.\nEtorkizun polita ikusten diot Indarrari, hala ere egungo egoera mantentzea zail-zaila dela uste dut. Hau mantentzea lortzen badugu, gero garaipenak etor daitezela!\nSarri joaten zara San Mamesera lehen mailako partiduak ikustera. Gustatuko litzaizuke emakumeak gizonen baldintza berdinekin aritzen ikustea?\nAsko gustatuko litzaidake, baina zoritzarrez oso zail ikusten dut.\nGizonen futbolak gizarte honetan kriston pisua dauka, eta horrek diru asko mugitzen du. Pena da emakumeak, gizonak bezalako gauzak egin arren maila berdinean baloratuta ez egotea. Hala ere oso zail ikusten dut, aldaketa asko egon beharko litzatekeelako.\nIndarrak urtero jai bat prestatu ohi du Arrankudiagan, jada ohitura bihurtu den jai honetan herriko jende askok parte hartzen du. Ze asmo daukazue aurten jai honen inguruan?\nEgia esan, oraindik zuzendaritzako batzarretan ez dugu ezer aipatu gai honi buruz, baina pasa den urtekoa ikusita suposatzen dut eta espero dut aurten ere Indarra Jaia ospatzea.\nOso polita da herriko adin ezberdineko jendea, bai umetxoak, baita helduak ere egun horretan primeran pasatzen ikustea. Aste horretan gogor lan egin behar izaten dugu baina azken finean egiten dugun lanak merezi du.\nElkarrizketa hau jendea modu baten edo bestean animatzeko erabiliko dut. Indarra Jaiaz gozatzeko, bazkide egiteko zein jolasteko ateak zabalik dituela. Eta aiaraldea.com-i eskerrak eman elkarrizketa honengatik.


Oñatiko Plan Orokorreko Diagnostiko fasea amaitu da — Oñatiko udala\nOñatiko Plan Orokorreko Diagnostiko fasea amaitu da\nEmaitzak kale erakusketa baten bidez aurkeztuko dira eta Aurrerapen faseari ekingo zaio lan-tailerra eginda\nUdala Plan Orokorra idazteko prozesuan murgilduta dago iaztik. Lana, SABAI enpresaren laguntzarekin egiten ari da eta une honetan Plan Orokorraren idazketa prozesuko lehen fasea jada amaitu dela esan daiteke; Diagnostiko fasea amaitu da eta Aurrerapen fasea edo gazteleraz, Fase de avance deritzonari ekiteko puntuan dago.\nIdazketa taldeak egin duen Diagnostiko fasearen emaitza eta herritarrekin landutako Emozioen mapa ariketaren emaitza kale erakusketa baten bidez azalduko da. Erakusketa hau Kale Barriako pergolan, Txokolateixa aldamenean egingo da asteazkenean eta ostegunean, goiz eta arratsaldez: 10:30-13:30 eta 16:30-20:00. Erakusketa ahalik eta hobekien ulertu ahal izateko, gidatua izango da, hau da, Planaren idazketa taldeko arkitekto arduraduna eta parte hartze prozesua gidatzen duten dinamizatzaileak bertan izango dira hurbiltzen direnei azalpenak ematen. Hirigintzako gaiak ez dira egunerako kontuak herritarrentzat, eta horregatik hiztegi sinplea erabilita eta modu erakargarrian azaltzen saiatuko dira. Kale erakusketa herritar guztientzat dago irekita egongo da baina ostegun arratsaldean gonbidapen berezia egingo zaie Udal Plangintzako Aholku Kontseiluko kideei bertaratu daitezen.\nHerriko hainbat elkartetako ordezkariek eta banakakoek osatzen dute Udal Plangintzako Aholku Kontseilu hau eta taldearen izenak ondo adierazten duenez, plan orokorraren inguruan udalari aholkuak emateaz arduratzen da. Beraz, garrantzitsua da taldeak Diagnostiko fasearen emaitzak ezagutzea hurrengo faseari ekiteko. Hurrengo fase hori Aurrerapen fasea da eta datorren astean abiatuko da lan-tailer baten bidez. Hilaren 18an, Kultur etxean egingo den lan-tailerrera aipatu Udal Plangintzako Aholku Kontseilua ez ezik, interesa duten gainontzeko herritarrak gonbidatzen dira.\nAurrerapen fasea erabakigarria da Plan Orokorraren idazketa prozesuan. Fase honetan lurralde ereduaren gaineko aukera ezberdinak jartzen dira mahai gainean eztabaidatzeko eta nondik nora jo erabakitzen da. Ondorengo faseetan jada, Aurrerapenean hobetsitako aukera nagusia xehetasun handiagoz landu eta zehazten da.\nhainbat herritar "emozioen mapa" osatzen


Txapelketa 2016 archivos - Antiguako Pilotazaleok\nCategoría: Txapelketa 2016\n2016ko Antiguako Txapelketaren finaletako irudi onenak\npor Antiguako Pilotazaleok septiembre 1, 2016 septiembre 1, 2016 0\nMattin Elorzaren argazkiak\n2016ko Antiguako Txapelketaren finaletako irudi onenak\tLeer más\npor Antiguako Pilotazaleok agosto 29, 2016 abril 21, 2020 0\nHauek dira atzoko finalak bukatu ondoren egindako zozketan saria irabazi duten zenbakiak: Bi otordu Martin Berasategiren jatetxean: 631 zenbakia. Lau afari Portuetxe jatetxean: 1.473 zenbakia. …\nZozketaren emaitzak\tLeer más\nSantxo-Alduntzin eta Zubizarreta-Salaverri, 2016ko Txapeldunak\npor Antiguako Pilotazaleok agosto 28, 2016 0\nZubizarretaren ametsa bete da Hiru partida jokatu dira Antiguan, 2016ko finalen programan. Txapelketatik kanpokoan, desafio gisa, Peru Labakak 22 Ander Errandoneak 16. Jubenilen finalean: Zubizarreta-Salaverrik …\nSantxo-Alduntzin eta Zubizarreta-Salaverri, 2016ko Txapeldunak\tLeer más\npor Antiguako Pilotazaleok agosto 24, 2016 0\nJubeniletan: Salaberria-Eskirozek 22 Anso-Arangurenek 12 Nagusietan: Urretabizkaia-Garmendiak 22 Errandonea-Erasunek 19 Pilotalekua, beti bezala. Giro aparta.\nSalaberria-Eskiroz eta Urretabizkaia-Garmendia finaletarako sailkatu dira\tLeer más\nZubizarreta-Salaverri eta Santxo-Alduntzin, finalerako merituak eginda\npor Antiguako Pilotazaleok agosto 23, 2016 agosto 23, 2016 0\nJubeniletan: Zubizarreta-Salaverrik 22 Peio Etxeberria-Aizpuruk 17 (Iraupena: 37 minutu) Nagusietan: Santxo-Alduntzinek 22 Peru Labaka-Olaizolak 11 (Iraupena: 47 minutu) Pilotalekua, betea.\nZubizarreta-Salaverri eta Santxo-Alduntzin, finalerako merituak eginda\tLeer más\npor Antiguako Pilotazaleok agosto 21, 2016 agosto 21, 2016 0\nJoan den asteazken ilunabarreko partidekin argitu ziren kontu guztiak. Orduan erabaki zen nortzuk sartuko diren finalerdietan. Zerrendan daudenek guztiak egin dituzte fase honetara ailegatzeko. Badira jubeniletan …\nFinalerdietara doa txapelketa\tLeer más\npor Antiguako Pilotazaleok agosto 16, 2016 0\nJubeniletan: Peio Etxeberria-Aizpuruk 22 Iriarte-Gaskuek 8 Nagusietan: Peru Labaka-Olaizolak 22 Eneko Labaka-Martinezek 20 Pilotalekua gainezka. Oso partida desberdinak izan dira Antiguan ikusitakoak. Jubeniletan ez …\nPeio Etxeberria-Aizpuru eta Peru Labaka-Olaizola, finalerdietan\tLeer más\npor Antiguako Pilotazaleok agosto 14, 2016 0\nHamabost egun geratzen zaizkio aurtengo txapelketari. Aste honetan ezagutu ditugu finalerdietan izango direnen izen batzuk; hurrengoak esango digu zeintzu izango diren falta direnak. Ikus dezagun …\nPartidu erabakiorretan sartu da Txapelketa\tLeer más\npor Antiguako Pilotazaleok agosto 9, 2016 0\nJubeniletan: Zubizarreta-Salaverrik 22 Riol-Zezeagak 11 Nagusietan: Santxo-Alduntzinek 22 Bakaikoa-Sanchezek 19 Astearte honetako partidak ez daitezke parekatu emozioari dagokionean. Lehendabizikoan nagusitasun nabarmena lehenbiziko tantoetatik erakutsi dute …\nZubizarreta-Salaverri eta Santxo-Alduntzin, hurrengo fasera\tLeer más\npor Antiguako Pilotazaleok agosto 7, 2016 0\nSailkapena eta hurrengo partidak\tLeer más


‘M ama* eme* ume*’ liburuari buruzko solasaldia antolatu dute Martin Ugalde Kultur Parkean - KULTUR SHAREA\nMahai ingurua, bihar, ekainak 2, izango da arratsaldeko 19:00etan eta Erika Lagoma eta Estitxu Fernandez egileek hartuko dute parte. Alaine Agirre idazlea izango da solasaldiaren dinamizatzailea.\nErika Lagomak (Lesaka, 1981) eta Estitxu Fernandezek (Lesaka, 1975) amatasunari eta feminismoari buruzko testigantzak bildu dituzte M ama* eme* ume* izeneko liburuan.\nAndoaingo Martin Ugalde kultur parkearen areto nagusian egingo da mahai ingurua, beraz, entzuleek aukera izango dute solasaldia bertatik bertara ikusteko.\nAlmudena Cid gimnasta gasteiztarrak ‘Ustekabeko Bira’ eleberria aurkeztu du


ELIKA Seguridad Alimentaria | Haurren obesitatea: egoera eta OMEk gomendatutako ekintzak - ELIKA Seguridad Alimentaria\nSESALen XIV. Bilera, Salamanca, 2018\nHaurren obesitatea: egoera eta OMEk gomendatutako ekintzak\nBidaltze data 17 urria, 2018\nSoilik 40 urtetan, obesitatea duten eskola-adineko haurren eta nerabeen kopurua 10 aldiz handitu da (11 milioitik 124 milioira).\nHorrez gain, kalkuluen arabera, beste 216 milioi haur eta nerabek gehiegizko pisua dute.\nEpidemia arinago hazi da diru-sarrera baxuak eta ertainak dituzten herrialdeetan, bereziki Afrikako iparraldean eta hegoaldean, Ekialde Ertainean eta Pazifikoko irletan.\nHelduen obesitatea arrisku-faktore handia da eta horri lotuta, gaixotasun kardiobaskularrak, zenbait minbizia arrunt, diabetesa eta osteoartritisa izateko aukera handiagoak daude.\nObesitatea prebenitzeko, bizitzako etapa guztietan egin behar da zerbait:\nJaio aurretik eta hilabete gutxirekin\nGorputz-pisu handia duten amek aukera gehiago dituzte gehiegizko pisua edo obesitatea duten seme-alabak izateko. Amaren pisua kontrolatzea (haurdunaldiaren aurretik eta bitartean) amarentzako onuragarria ez ezik, etorriko den haurrarentzako onuragarria ere bada.\nFrogatuta dago: edoskitzeak haurren obesitatetik babesten du. OMEk gomendatzen du haurraren lehen sei hilabeteetan zehar bularreko umeak amaren esnearekin bakar-bakarrik elikatzeko.\nKasu batzuetan, elikadura osagarria beharrezkoa izan daiteke, baina kasu gehienetan amaren esnearekin aski da. Gobernuek geldiarazi egin behar dituzte elikagai osagarriak iruzurrez merkaturatzeko modu guztiak.\nHaurren elikadura-inguruan aukera osasungarriak erraza eta eskuragarria izan behar du, eta osasuntsuak ez diren elikagaien eta edarien marketin agresiboaren aurrean babesa eman behar zaie.\nMundu osoko nerabeen % 81 (mutilen % 78 eta nesken % 84) ez da gomendatutako eguneroko jarduera fisikoko mailetara iristen. Ez dugu soilik dietaren gainean eragin behar, haurrengan sedentarismoa murriztera bideratutako ekintzak sustatu behar ditugu.\nEskolek haurren obesitatean eragiteko aukera handia ematen dute, haurren eta nerabeen nutrizioa hobetzen baitute: jaki eta edarien aukera osasuntsuak eskaintzen dituzte + jarduera fisikoa sustatzen dute + nutrizioari lotuta heziketa ematen dute.\nZer beste neurri hartu daitezke/behar dira?\nElikagaien eduki nutrizionalaren ulermen hobea sustatzeko, nutrienteen adierazpenaz gain, herrialde asko informazio nutrizional osagarria jartzen ari dira produktuaren ageriko lekuetan.\nEdari azukretuen gaineko zergak\nDiru-sarrera ertainak eta altuak dituzten herrialde askotan, nerabeek gutxienez edari azukretu bat hartzen dute egunean. Mexikon zerga bat ezarri zaie edari mota horiei, adingabeengan horien kontsumoa murriztuz.\nHaurren obesitatearen monitoretza-lana\nHaurren osasuna eta gorputz-pisua kontrolatzeak lagunduko du herrialde bateko haurren obesitateari aurre egiteko estrategia ebaluatzen, bai prebentzioari begira bai horren tratamendurako.\nAurretiko ebaluazioa: patogenotasun eskaseko hegazti-gripearen birusa haragi gordinaren eta arrautzen bidez transmititzea\nEuropar Batasuneko haurren obesitatearen mapa


Gaur eta bihar, Poesia Orduak | Hitzen uberan\n← Irailaren 4an eta 5ean, Poesia Orduak Donostian\n“Ez dok hiru” antzezlana Donostian →\nGaur eta bihar, Poesia Orduak\nHamargarren urtez antolatu dute Donostia Kulturak eta Euskal Idazleen Elkarteak Poesia Orduak poesia-jaialdia; aurten, Paddy Rekalde eta Beatriz Chivite igoko dira oholtzara, gaur eta bihar, hurrenez hurren. Saioak 19:30etan dira biak, Victoria Eugenian Club aretoan.\nPasa den asteazkenean aurkeztu zuten Poesia Orduako 2017 egitasmoaren egitaraua. Hamargarren urtez antolatu dituzte Donostia Kulturak eta Euskal Idazleen Elkarteak Poesia Orduak. Egitasmoa sendotu egin da tarte horretan, eta behin baino gehiagotan geratu da jendea kanpoan, aretoan ezin kabitu. Bi poema-errezitaldi egingo dira urtero legez. Aurten, Paddy Rekalde eta Beatriz Chivite poetek irakurriko dute beren lana, baina ez dira errezitaldi hutsak izango, musika izango dute biek lagun.\nGaur: Jukebox EkaHitza\nPaddy Rekalderen Spray (Susa, 2011) poema-liburua dago ikuskizun honen oinarrian. Arkaitz Callado Dj Itsua-ren doinuek eta Oier Floresen lan bisualek jantziko dituzte Rekalderen hitzak. Hemen irakur dezakezu bere garaian liburuaren harira egin genion elkarrizketa.\nBihar: Pekineko kea\nPaula Olaz eta Javier López Jasoren musikak eta Mar Gonzalez Ruiz de Larramendiren bideoek lagunduta irakurriko ditu Beatriz Chivitek Pekineko kea (Pamiela, 2017) poema-liburuko aleak. Hemen irakur dezakezue ekainean egin genion elkarrizketa.\nNon, noiz eta nola\nVictoria Eugeniako Club Aretoan egingo dira saioak, 19:30etan. Ikuskizunak doakoak dira, baina, gonbidapena behar da. Horretarako, egunean bertan joan Victoria Eugenia Antzokiko leihatilara, arratsaldeko 17:00etatik aurrera. Kartela Iker Ayestaranek egin du.


Mende Erdi – Karrikiri\nArgia astekariaren 2634. zenbakia, 2019/03/03\nEneko Gorri (Angelu, 1983), Erabil kolektiboko kide eta Miarritzeko euskara teknikaria\nIkastolako gurasoen soziologia asko aldatu da. Jendartea bera ere, 1969tik asko aldatu da funtsean. Lurralde honetako jende askok bezala, ikastola beti izan dut nire bizian presente: ikasle gisa 18 urte arte, irakasle gisa ondotik eta guraso gisa orain. Nire ezagun asko ikastoletako irakasle dira, edo langile, edo guraso… Lagun arteko solasaldietan, gin-tonikak barnea berotzen eta mihia askatzen duen tenorean, “ikastola” izaten da asko aipatzen dugun gaia. Euskal Herrian, denek badugu iritzi bat ikastolak bezalako egitasmo kolektiboekiko.\nJendartearen makurretatik isolatua litzatekeen ikastola posible balitz bezala arrazoinatzen dugu sarritan. Eta nago ea ez dugun idealizatzen sekulan existitu ez den ikastola bat. Jarrera hori erosoa da turnadak bata bestearen ondotik iristen diren gauetan, baina ekintzarako tenorea iritsi denean beldur naiz ez ote duen enbor huts horrek oihana gordetzen.\nGaurko ikastolek dituzten erronkak ukatu gabe, ondoko lerroak erabili nahi nituzke herritik eta herriarentzat sortutako tresna horren bi ekarpen nagusi azpimarratzeko. Gaur egungo gazteria begiratzea besterik ez da: EHZko biltzar nagusia izan edo Ipar Euskal Herriko gaztetxeen arteko bilkuretan, gazteak euskaraz ari dira natural-natural. Kabalkada, Libertimendua eta Toberak ikastoletatik pasatako gazte belaunaldiek euskaratik eta euskaraz sortzen dituzte. Gure garaian ez zen hala; frantsesa zen norma. Etorkizunean lurraldean eraginen duten belaunaldiak geroz eta euskaldunagoak izango dira. Eta ez da gutti.\nBestalde, guraso belaunaldi berriak auzolanaren bidean eman dituzte ikastolek. 1978an 200 familia inguru ziren, gaur egun 2. 000! Gurasoak gutxiago inplikatzen direla deitoratzen ahal dugu, baina kopuruz gehiago dira euskarazko irakaskuntzaren alde taloak erretzeko, xintxuketa lanak egiteko edo garbiketa txandak segurtatzeko. Ekintzaletasuna eta euskaltzaletasuna sustatzeko bide berriak asmatu behar ditugu. Eta guri dagokigu guraso berri guziekin inklusio eredu berriak asmatzea. Ezinezkoa izanen zaigulako euskararen berreskuratzearen bataila irabaztea, militantziaren bataila ez badugu gainditzen.\nKlik egin hemen argia aldizkariaren estekan sartzeko.\n2019-04-25 2019-11-06 | karrikiri\n← LIBURUAREN NAZIOARTEKO EGUNA 2019\nHil zara (Ibon RG) →


Piruletaren munduan bizi gara\nPiruletaren munduan bizi gara –\nDuela urte asko piruletaren munduaren kontzeptua entzun nuen lehen aldiz eta grabatuta geratu zitzaidan, oso ondo islatzen zuelako sentsazio bat: Benetakoa ez den errealitate gozo batean bizitzearena. Nolabait, Matrix filmean irudikatzen zen moduan. Ezertaz enteratzen ez diren pertsonengandik haratago, galdetu beharko genioke gure buruari zein puntutaraino bizi garen jendarte, herri, giza-kolektibo edo klase bezala piruletaren munduan ere. Izan ere, kontzienteki ala inkontzienteki (al biak batera) irudikatutako errealitate batean bizi gara, benetako demokrazia batena. Bere akatsekin, bere injustiziekin, baina sistema bat non giza eskubideak errespetatzen diren eta non libreki adieraz gaitezkeen. Non ahalegina eginda eta zorte pixka batekin, aurrera egin dezakezun, bizitza zoriontsu izan dezakezun, kontsumo maila altua izan dezakezun; non lasai eta ziurtasunean eta segurtasunean bizi ahal duzun.\nInora ez daramaten eztabaida soziometafisikoetan gehiegitan entzun dugu “baina kapitalismoan oso ondo bizi gara”, bere burua ezkertiartzat hartzen duten askoren ahotik ere. Bi oinarrizko ahazte nagusi dauka azaleko irakurketa honek: bata, gure kontsumo maila eta hainbestetan errepikatzen diren “mendebaldeko balore demokratikoak” beste herri askoren zapalketan oinarritzen direla. Mendeetako zapalkuntza. Hiritar europarren arteko ustezko errespetua urrun (edo ez hain urrun) bizi diren bigarren mailako beste herritar askorekiko errespetu faltan oinarrituta dago. Gure “goreneko demokrazia” eta sistema garatua mantentzeko beren baliabide naturalak behar ditugu, nahiz eta horretarako atzo kolonialismoa eta gaur neokolonialismoa ezinbesteko osagaia izan. Afrika, Asia eta Abya Yala-Latinoamerikako zapaldutako herri askok gure garapen ekonomikoaren biktimak izan dira eta jarraitzen dute izaten. Haiei lapurtutako baliabideak eta gainbalioak ahalbidetu dituzte, neurri handi batean, irudikatutako ongizate estatuak eta demokrazia Europan.\nBigarren ahazteak piruletaren munduarekin lotzen gaitu. Izan ere, beren gezur sistemikoa eta sistematikoa barneratuta daukagu, gehiago ala gutxiago. Gure zoria sistema beraren zoriari lotuta ikusten dugu. Kapitalismoaren parametroetan, hazkunde ekonomikoa ziurtatzeak gure lanpostuak, gure oinarrizko betebeharrak asetzea, gure kontsumo-maila eta gure ziurtasun-sentsazioa bermatuko dizkigu. Kapitalista baten lorpen handienetako bat bere soldatapeko langileak enpresarekin identifikatzea den moduan, burgesiaren lorpen handienetako bat langilea sistema ekonomikoarekin lerrokatzea da.\nEta antzeko zerbait esan dezakegu egitura politiko-instituzionalari buruz eta “gure” agintariei buruz, azken finean botere ekonomikoen arteko bitartekari eta bozeramaileak. Kritikatzeaz eta erridikulizatzeaz gain, lasaitasuna, seriotasuna, konfiantza eta erlaxazioa eskaintzen digute. Horregatik, jendarteak bozkatzen ditu behin eta berriro. Horregatik, kontrakoa esan arren, konfiantza jartzen da haiengan. Gobernatzeko ez ezik, gu babesteko ere omen daude, bereziki krisi garaietan. Hobeto edo txarrago, sistemak funtzionatzen duela oso barneratuta daukagu, baita daukagun bizimodua denboran zehar mantenduko dela ere.\nCovidak eta Ukrainako gerrak sortutako egoerek piruleta apurtzeko eta inkontzientzia eroso hau astintzeko balio beharko lukete ere, eta ez kontrakoa: borrero gorbatadunekin lerrokatzea ziurtasun faltsuaren bila. Naomi Kleinek formulatutako shock doktrina gauzatzen da gaur egun hemen ere. Etengabeko propaganda-bonbardaketan, ulertzen ez den gertakizun edo egoera larri baten aurrean ziurgabetasuna, antsietatea eta beldur kolektiboa zabaltzen dira. Alderdi gogoetatsua gutxiagotuta (formazio politikorik ezarekin konbinatuta), osagai emozionala nagusitzen da analisia eta errealitatearen ulermena uhertuz. Egoera nahasi hauetan hurrengo neurriak ezartzeko azpilanetan ari dira, kapitalaren erreprodukzioarekin jarraitzeko eta mantentzen diren herri erresistentziak eta adierazpenak gehiago itotzeko. Bai, komuneko papera eta ekilore olioaren garrafoiak erosten ditugun bitartean, erregaien prezioez kexatzen garen bitartean, berokuntza gutxitzen dugun bitartean, erabaki sakonagoak hartzen ari dira piruletaren osagaien formulazioa definitzen dutenak.\nPandemiarekin askatasun eta eskubide batzuk mugatu ziren, poliziaren droneak manifestazioen gainean dauzkagu jada, energia gehiago lortzearen ezinbestekotasunaren aitzakiaz udalen erabakien kontrako Tapia legea indarrean daukagu ere, Ukrainako gerra dela eta zentzura inolako lotsarik gabe inposatzen ari da, NATO indartzeko deiekin eta aurrekontu militarra handitzearekin batera. Eta hau guztia ezinbestekoa dela pentsatuko dute askok. Krisi giroan elite burgesak ez du aukera galduko herrien eta pertsonen askatasunak gutxitzeko eta, egoera gaiztotzen den heinean, autoritarismoa eta ultraeskuinaren gorakada handituko dira ere. Eta hori guztia, sistema bera, jendartearen botere-harremanak, jabetza pribatua eta indarkeriaren monopolioa kolokan egon gabe. Ezarritako boterearentzat gauzak okertzekotan, langileria antolatuak botere esparruak irabaztekotan, giza eskubideak, adierazpen askatasuna eta zuzenbide-estatua zatikatuko lirateke, zapaldutako piruleta batekin gertatzen den moduan. Ez izan zalantzarik.\nPiruletaren munduan bizitzeak honako osagai garrantzitsu hau ere badauka: gure zaurgarritasunaz kontziente ez izatea. Eta ez Putin-en aurrean, baizik eta sistema beraren aurrean, piruleta saltzen digutenen aurrean.\nIzan ere, gure liluratutako lasaitasuna eta ziurtasunak iraungitze data izan dezakete.\nTxarren artean onena den piruletaren mundua saltzen jarraituko dute, eta guk erosten, lañotasunaren magalean, piruletari zupadak ematen segitzen dugun bitartean, inoiz bukatuko ez dela sinetsita, inoiz bukatuko ez denaren itxaropenarekin.\nPiruletaren munduan bizi gara Piruletaren munduan bizi gara Piruletaren munduan bizi gara\nErrusia, matrix, Piruletaren munduan bizi gara, Ukraina\n[Urpeko Bonbarda #076] Jazzaldietakoak\nHaurren haziera-kostua % 19tik % 28ra bitartean handitu da 4 urtean\nZer duzu buruan “Piruletaren munduan bizi gara”-ri buruz\nGaldera 2022-06-16 09:03\nNorvegia, Suedia eta Finlandia aberatsak dira. Baina ez dute koloniarik eduki. Posible da aberats izatea beste inor zapaldu gabe?